“Jangan Panggil Ibunya Emak Jika Masih Maafkan Afiq”-Isteri Afiq Anggap Tindakan Memaafkan Suami Umpama Bunuh Diri

Curang atau selingkuh membawa maksud yang sama. Bahkan perbuatan curang dalam perkahwinan amatlah dilarang dan sebagai seorang Muslim ia adalah berdosa.

Namun begitu, golongan suami isteri janganlah sesekali menganggap tuduhan curang ke atas pasangan adalah satu perkara yang ringan kerana akibatnya boleh menjurus kepada jatuhnya talak li’an dimana terputuslah hubungan perkahwinan itu.

Berbincang isu ini, sekali lagi media hiburan tempatan dikejutkan dengan status terkini kemelut rumah tangga pelakon Afiq Muiz yang telah memasuki episod baharu apabila dia memfailkan tuntutan nusyuz terhadap isterinya, Pachara Apin atas dakwaan mempunyai hubungan dengan lelaki lain.

“Saya ada ramai kawan dan dakwaan curang salah.”

Bagaimanapun, demikian penjelasan isteri kepada pelakon Afiq Muiz iaitu Pachara Apin bagi dakwaan curang yang dilemparkan oleh suaminya.

Rentetan daripada dakwaan tersebut, Afiq turut memfailkan tuntutan nusyuz terhadap Pachara di Mahkamah Rendah Syariah Sepang dan bakal dibicarakan pada 4 Julai depan.

Katanya, semua tohmahan yang dilemparkan Afiq kepadanya adalah tidak benar.

“Terus-terang saya rasa nak gelak dengan dakwaan itu.

“Saya terkejut dengan dakwaan itu. Saya ada ramai kawan dan dakwaan ada lelaki lain tidak betul,” katanya.

Memetik laporan berita, dia juga mengakui trauma dan tidak akan sesekali kembali dalam perkahwinan bersama Afiq.

“Kalau kata saya maafkan dia sekali lagi, ibaratnya bunuh diri sendiri.

“Mak saya kata kalau maafkan Afiq sekali lagi, jangan panggil dia sebagai mak lagi,” ujarnya.

Dalam pada itu, harapannya masih sama seperti sebelum ini iaitu meminta Afiq melepaskannya dengan segera.

“Kalau nak bina hidup baru sebagai lelaki lebih baik, saya boleh sedekahkan doa, berubah dan jangan lakukan perkara tidak sepatutnya terhadap isteri baru,” ujarnya.

Hari ini, Afiq memberitahu, dia sudah memfailkan tuntutan nusyuz terhadap Pachara atas dakwaan isterinya mempunyai hubungan dengan lelaki lain.

Terdahulu, Mahkamah Rendah Syariah Petaling hari ini menetapkan 13 Julai sebagai tarikh sebutan baharu bagi prosiding permohonan tuntutan cerai secara fasakh pasangan tersebut.

Fasakh bermaksud pembubaran nikah disebabkan oleh sesuatu perkara yang diharuskan oleh hukum Syarak.

Antara perkara-perkara yang mengharuskan fasakh ialah apabila suami atau isteri tidak diketahui di mana mereka berada selama tempoh lebih dari satu tahun.

Pada 6 April lalu, Pachara menyifatkan suaminya sengaja melengah-lengahkan proses permohonan cerai secara fasakh yang dituntutnya selepas mendakwa tidak menerima sebarang notis awal berhubung perkara tersebut.

Sementara Afiq tidak memberi sebarang kenyataan kepada pihak media ketika ditemui di mahkamah.

Sebelum ini, Pachara dalam satu pendedahannya memberitahu Afiq pernah mengasarinya sehingga mengakibatkan kaki serta jarinya patah.

Kenyataan tersebut kemudiannya meraih komen balas adik Afiq iaitu pelakon, Aishah Azman yang bengang dengan tindakan Pachara membuat kenyataan palsu dalam media sosial.

Tidak menunggu lama, Afiq kemudiannya membuat laporan di Balai Polis Dengkil pada 30 November tahun lalu bagi membersihkan nama selepas mendakwa difitnah.

Pada 27 Mac 2019, Afiq mendirikan rumah tangga dengan Pachara selepas setahun berkenalan di set penggambaran drama Air Mata Syurga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Belajar Jurusan TESL”- Noralbaniah Akui Punca Salah Pilih Kawan Penyebab Anak Dipenjara

Tugas menasihati anak-anak kebiasaannya diserahkan kepada si ibu, mungkin disebabkan naluri keibuan yang lebih lembut dan memahami menyebabkan kebanyakan bapa akur dan memberi kepercayaan kepada si isteri untuk menegur.

Bukan mudah sebenarnya untuk menasihati terutama sekiranya si anak semakin meningkat remaja, mungkin pada si ibu, teguran yang dilakukan itu demi kebaikan anak-anak.

Usaha menegur ibarat mencurah air di daun keladi sekiranya si anak tidak bersedia menerima teguran itu. Lebih menyedihkan, ia langsung tidak terkesan di hati mereka.

“Ini ujian untuk saya, Alhamdulillah saya kuat”.

Demikian luahan pelakon senior, Noralbaniah mengulas insiden hitam membabitkan anak tunggalnya, Syarra Sudarman yang terkait dengan penyalahgunaan dadah sekitar Oktober tahun lalu.

Menurut pelakon berusia 54 tahun itu, pada awalnya memang sukar untuk berdepan masyarakat, namun reda dengan ketentuan Allah selain kembali kepadaNya yang membuatkan hatinya tenang.

Katanya, sebagai ibu dia telah melaksanakan tanggungjawab mendidik permata hatinya itu sebaik mungkin, tetapi tidak mampu menyekat pergaulan selepas anaknya itu meningkat dewasa.

“Tiada emak bapa yang mahukan anaknya menjadi begini, apatah lagi terjerumus dengan benda seperti itu. Semuanya berlaku tanpa saya duga.

“Ramai yang menyalahkan saya. Syarra bukan budak bawah umur yang boleh dikawal atau disekat pergaulannya kerana dia sudah berumur 28 tahun.

“Tetapi benda dah jadi, saya kena berlapang dada. Semua ini pengajaran. Mungkin ini menjadikan seseorang itu lebih baik kemudian hari,” katanya.

Kongsi aktres popular 1990-an itu mengimbas detik penahanan dan penangkapan anaknya juga hanya diketahui menerusi panggilan seorang wartawan.

“Saya mahu memohon maaf kepada pihak media yang menghubungi saya tetapi saya tidak dapat membalas panggilan itu sebab saya hanya dapat tahu pun melalui wartawan berkenaan.

“Bayangkan perasaan saya ketika itu, terduduk dan terkejut bila dimaklumkan mengenainya. Saya jadi kaku.

“Saya bukan pengguna media sosial yang bangun pagi terus tengok berita terkini. Jadi, saya tahu daripada panggilan media dan sangat terkejut,” katanya.

Mengulas perkembangan Syarra, Noralbaniah berkata, Syarra sudah keluar penjara pada Mac lalu dan kini dalam keadaan baik.

“Alhamdulillah, Syarra elok sahaja. Saya pergi melawatnya di Melaka dan kerana berkelakuan baik, Syarra dibenarkan keluar awal.

“Bukan tiada didikan agama mahu pun tak habis belajar. Dia lulusan Pengajaran Bahasa Inggeris Sebagai Bahasa Kedua (TESL).

“Saya tak nafikan, mungkin Syaeea salah pilih kawan, tetapi saya tak mahu cakap lebih sebab kejadian ini sudah berlaku.

“Itulah satu-satunya anak saya bersama arwah Sudarman. Saya berkahwin dengan arwah hanya dua tahun dan tidak berkahwin selepas kematian arwah,” kongsinya.

Sebelum ini Syarra mengaku bersalah atas dua pertuduhan berkaitan dadah dan dikenakan hukuman penjara 13 bulan oleh Mahkamah Majistret Kuala Pilah, Negeri Sembilan selain perlu menjalani tempoh pengawasan selama tiga tahun.

Bagi pertuduhan pertama, Syarra didapati memiliki dua paket plastik lutsinar mengandungi dadah jenis syabu seberat 1.72 gram di sebuah hotel di Kuala Pilah pada jam 11.45 pagi pada 12 Oktober tahun lalu.

Atas kesalahan itu, wanita tersebut dikenakan hukuman penjara lapan bulan bermula tarikh ditahan.

Pertuduhan kedua pula apabila didakwa mengikut Seksyen 15 (1)(a) Akta Dadah Berbahaya 1952 kerana memberikan dadah jenis amphetamine dan methamphetamine kepada diri sendiri di Pejabat Bahagian Siasatan Jenayah Narkotik Ibu Pejabat Polis Daerah Kuala Pilah jam 3 petang pada tarikh sama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disoal ‘What Do You Do For A Living, Peminat Kagum Shuib Fasih ‘Speaking’ Dan Jawab Dengan Penuh Keyakinan

Kunci penguasaan berkomunikasi dalam bahasa Inggeris adalah bermula dengan membina keyakinan menggunakan bahasa itu sendiri sama ada dalam pertuturan atau penulisan.

Keyakinan di sini bermaksud, kita tidak takut berkomunikasi dalam bahasa Inggeris.

Tiada keyakinan biasanya disebabkan takut membuat kesilapan tatabahasa dan sebutan. Kita bimbang ditertawakan dan dilihat tidak bijak. Ini semua menyumbang kepada kurangnya atau tidak adanya keyakinan dalam berbahasa Inggeris.

Jika imbas semula bagaimana kita menguasai bahasa ibunda sewaktu kecil dahulu, ianya bermula dengan percubaan kita untuk bertutur dahulu dengan melakukan beberapa kesilapan tatabahasa, pemilihan perkataan, penyusunan ayat dan sebutan.

Kesilapan tersebut kadang-kadang dibetulkan atau kadang-kadang tidak sehingga kita sendiri sedar akan kesalahan tersebut. Hal ini adalah sama dalam kita mempelajari bahasa Inggeris.

Kita perlu menggunakan bahasa itu dahulu sebelum mengetahui cara penggunaannya yang betul dari pembelajaran di sekolah atau dari sumber yang lain.

Sebaliknya jika mula belajar bahasa Inggeris dengan mempelajari tatabahasa, perbendaharaan kata dan sebutannya dahulu, tanpa menggunakan dalam pertuturan dan penulisan, kita semestinya tidak dapat membina keyakinan diri untuk menggunakan bahasa Inggeris. Bahasa itu adalah untuk digunakan supaya kita dapat berkomunikasi.

Oleh itu gunakanlah ia untuk berkomunikasi dahulu dan pelajari tentang tatabahasa dan yang lain-lainnya setelah keyakinan kita untuk menggunakannya diperolehi.

Berbahas soal ini, baru-baru ini pelawak terkenal Shuib meraih pujian warganet apabila tular sebuah video temu bual mengenai dirinya namun soalan yang diajukan merupakan dalam bahasa Inggeris.

Apa yang lebih mengejutkan, Shuib dengan yakin menjawab kesemua soalan yang diajukan dalam bahasa Inggeris tanpa rasa kekok dan yakin.

Menjengah ke ruangan komen, rata-rata warganet memuji keberanian pelawak kesayangan ramai itu kerana tidak malu untuk bertutur meskipun masih ada yang mentertawakan dirinya.

Dalam video berkenaan, Shuib menasihatkan orang ramai untuk tidak mengalah serta teruskan berusaha untuk mencapai segala yang diinginkan.


Mizz Nina Kini Sah Berkahwin Dengan Rapper Dari Amerika, Essam Muhammad

Umum  mengetahui bahawa nikmat dan kelebihan kehidupan berkeluarga dari pasangan suami isteri yang memahami kewajipan berdakwah tentu saja memberi kesan yang berbeza dengan kehidupan keluarga muslim pada umumnya.

Pasangan suami isteri yang benar-benar mempunyai tujuan untuk berdakwah pastinya memahami dengan jelas dan benar tentang seruan Allah untuk melakukan aktiviti amar makruf nahi mungkar kerana sebagai hamba Allah, tidak kiralah lelaki mahupun perempuan, besar ganjarannya memikul kewajipan tersebut.

Bercakap soal itu, akhirnya media tempatan dikejutkan dengan perkhabaran baik daripada selebriti terkenal, Mizz Nina yang memaklumkan di Instagram bahawa dia kini telah selamat bernikah dan menjadi isteri kepada rapper dari Amerika iaitu, Essam Muhammad.

Menerusi kapsyen yang disertakan, pemilik nama sebenar Shazrina binti Azman memaklumkan yang majlis perkahwinan tersebut dibuat secara tertutup dan hanya dihadiri oleh ahli keluarga terdekat dan kenalan rapat sahaja.

“Saya baru-baru ini bernikah pada suku kedua tahun 2023 bersama suami tercinta Esaam Muhammad dalam majlis yang dihadiri keluarga dan teman rapat” katanya.

Ujarnya, jodoh yang telah ditentukan oleh Allah S.W.T ini telah mendapat restu daripada kedua-dua keluarga memandangkan mereka mempunyai tujuan hidup yang sama.

Tambah selebriti itu lagi, resepsi untuk perkahwinan mereka juga akan diadakan di Kuala Lumpur dan masih lagi dibuat secara tertutup.

Mizz Nina turut berharap perkahwinan ini terus mendapat keberkatan daripada Allah S.W.T. Dia turut berterima kasih kepada semua yang mendoakan kebahagiaannya di dunia dan akhirat.

Nina mendedahkan berita gembira itu menerusi satu hantaran yang dimuat naik dilaman Instagram miliknya pada Khamis.

Penyanyi itu turut memuat naik foto bersama Essam yang berpakaian serba putih dipercayai selepas majlis pernikahan mereka.

Tambahnya, dia cukup teruja dikurniakan lelaki yang berkongsi matlamat sama dalam usaha berdakwah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ameera Khan Beli Kuda Tanpa Pengetahuan Bapa? Ini Sebabnya!

Studio Sembang merupakan sebuah rancangan, yang menghimpunkan selebriti serta influencer terkenal dari Malaysia. Rancangan tersebut juga membolehkan netizen mengetahui kisah kehidupan peribadi tetamu jemputan tersebut. Terutamanya peminat mereka, pasti ingin mengetahui mengenai bagaimana cara kehidupan mereka masa kecil dan perkara yang paling tak dapat dilupakan yang pernah berlaku dalam hidup mereka.

Dalam Studio Sembang, Ameera di tanya mengenai soal hobinya menunggang kuda kerana dia sering memuat naik gambar di instastory miliknya serta kelihatan sentiasa bersama dan menunggang kuda.

Kata Ameera, dia tidak pernah terfikir untuk menunggang kuda di Malaysia sehingga kawannya ajak untuk melakukannya di sini. Pada mulanya, Ameera menjangkakan bahawa dirinya tidak akan suka untuk menunggang kuda lagi kerana pernah mencubanya sewaktu kecil. Namun setelah beberapa kali memasuki kelas menunggang kuda, hatinya berubah serta jatuh hati dengan hobi terbarunya itu.

Tambahnya lagi, baru-baru ini Dia telah membeli seekor kuda untuk lebih mendalami hobinya itu, akan tetapi ayahnya tidak mengetahui mengenai kuda yang baru dibelinya.

“2 minggu yang lalu, saya membeli kuda, ibu saya mengetahui perkara ini akan tetapi ayah saya tidak. Sebabnya ibu saya beritahu ayah yang saya ingin membeli kuda dan jawapan dari ayah adalah saya kene buktikan kepadanya bahawa saya boleh menjaga kuda sebelum membelinya.”-kata Ameera

“Lepastu saya berkata kepada ayah, macam mana saya nak buktikan sedangkan saya tiada kuda, dan kemudian saya membelinya”-tambah Ameera

Selain itu, Ameera memberitahu bahawa, kini dirinya sedang menikmati kehidupan yang diidamkan olehnya dan apa yang ditunjukkan di laman instagram hanyalah 10 peratus dari kehidupannya. Dia berkata lagi, tidak ingin kongsikan sepenuh kehidupannya kepada umum kerana mengingati pesanan salah seorang kakaknya  iaitu “Ikut resmi padi, semakin berisi  semakin menunduk”


Ben Amir Bongkar Rahsia Mengenai Ciri-Ciri Wanita Idamannya!

Siapa sahaja yang tidak mengenali artis lelaki kacak ini, Ben Amir atau nama sebenarnya Muhammad Amir bin Sabaruddin.

Namanya mula menjadi sebutan ramai setelah tampil dalam drama ‘Sweet Dream‘ yang digandingkan bersama pelakon cantik, Mira Filzah. Tambahan pula, imejnya yang terdahulu berambut panjang membuatkan ramai gadis menjadi tak keruan. Ramai peminatnya yang patah hati selepas Ben mengambil keputusan untuk memotong rambutnya itu, namun mereka tetap menyokongnya dalam drama-drama serta filem yang dilakonkannya.

Terdahulu, Ben memuat naik gambar mengenai sijil kursus kahwin yang diperolehinya. Katanya, dia menyertai kursus kahwin tersebut dahulu secara online semasa “Perintah Kawalan Pergerakan (PKP)” oleh kerana tidak tahu ingin buat apa. Namun dia tidak terlintas untuk mendirikan rumahtangga kerana sedang sibuk untuk menghasilkan karya yang lrbih bsnysk dalam industri seni tanah air.

Ditanya mengenai soal ciri-ciri pasangan idaman, Ben memberitahu suka dengan perempuan yang comel, pandai masak serta suka pergi gym.

“suka perempuan yang main gym kerana dia punya mentaliti, disiplin itu berbeza, kerana i juga suka fitnes”-ujar Ben

Tambahnya lagi, banyak lagi impian serta watak lakonan yang ingin dilakukan olehnya. Buat masa sekarang Ben hanya fokus kerja dan tidak fikir lagi soal perkahwinan.

A post shared by Murai MY (@muraimalaysia)

Apa-apa pun, semoga segala urusan yang dilakukan oleh Ben dipermudahkan. Apa kata anda?


Saif Ali Khan Cuba Menjual ‘Jam Rolex Emas Batu Permata’ Pemberian Dari Sultan Brunei

Saif Ali Khan mendedahkan cerita yang diingatinya mengenai berjumpa dan bersembang dengan anak perempuan kepada Sultan Brunei yang merupakan peminat besar dalam Bollywood kepada media.

Terdahulu, dalam temubualnya bersama East India Comedy beberapa tahun yang lalu, Saif Ali menceritakan pengalamannya mengenai menyertai satu acara orang kenamaan yang dibuat oleh Sultan Brunei kerana anak perempuannya merupaka peminat terbesar filem-filem Bollywood dan mendapat hadiah yang mahal.

“Saya sangat teruja dan berharap agar dia tidak melakukan apa-apa kepada saya, saya berpeluang merasai untuk berjumpa dengan beliau. Beliau mampu menjemput Micheal Jackson menyanyikan lagu untuknya, beliau sangat kaya!. Anak perempuannya juga amat meminati Bollywood”-kata Saif Ali

Tambahnya lagi, dia mengingati dengan jelas bahawa dia, Manisha Koirala dan beberapa individu lain yang berada di Hotel Dorchester, London di panggil oleh beliau (Sultan Brunei). Dia juga menginggati ktika itu ada kerusi besar dan kecil, lalu Saif duduk di kerusi besar tersebut kemudian ditegur dan mereka mengatakan itu adalah untuk anak perempuan Sultan Brunei.

Sebelum pulang, Saif bergambar bersama Anak perempuan Sultan Brunei tersebut dan kemudiannya diberikan hadiah satu kotak untuk dipegangnya.

“Saya buka kotak tersebut dan ia merupakan jam Rolex emas batu permata, kemudian saya memberikan kepada isteri saya untuk pakai”-kata Saif Ali

Saif Ali juga bergurau ingin menjual jam tersebut kepada pengarah filem Ramesh Turani dengan mengatakan “jam ini sangat sesuai dengan kamu”.

Saif Ali Pernah berkerjasama dengan Taurani dalam filem The Race. Baru-baru ini, anak perempuannya pula yang berkerjasama dengan taurani dalam filem Disney+ Hotstar ‘Gaslight’.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharifah Sakinah Beri Amaran Terakhir Buat Netizen Isu Anak Jadi Bahan Ejekan

Pelakon, Sharifah Sakinah tampil bersuara kepada netizen selepas tular video di media sosial mengenai anak perempuannya, Anais Adha serta kakaknya yang juga pelakon, Sharifah Shahirah.

Menurut Sakinah menerusi hantaran di Instagram, dirinya tidak kisah menjadi bahan kutukan, namun tidak kepada seorang kanak-kanak.

“Saya ingin bercakap mengenai insiden baru-baru ini yang melibatkan Anais dan kakak saya yang telah mendapat perhatian di TikTok, walaupun aktiviti saya terhad di platform.

Tidak mengapa jika anda mahu bercakap buruk mengenai saya, tetapi ditak kepada seorang kanak-kanak (Anais).”-tulis Sakinah

Kesejahteraan anak perempuannya menjadi keutamaan, Sakinah menyatakan bahawa dirinya sedih menyaksikan ‘buli’ yang ditujukan kepada kanak-kanak yang baru berusia enam tahun.

“Keutamaan saya adalah kesejahteraan Anais dan menjaga nama baik keluarga. Sungguh menyedihkan untuk menyaksikan buli yang ditujukan kepada kanak-kanak berumur 6 tahun.”-kongsi Sakinah lagi

Menyifatkan kenyataan yang diberikan sebagai amaran terakhir terhadap netizen, pelakon ini turut menitipkan pesanan buat orang ramai agar mempunyai sifat belas kasihan berbanding menjatuhkan diri satu sama lain.

“Pertimbangkan ini amaran terakhir saya sebelum saya mengambil langkah undang-undang untuk melindungi orang yang saya sayang.

Mari kita memupuk persekitaran yang penuh dengan belas kasihan di mana kita menyokong satu sama lain berbanding menjatuhkan satu sama lain.”-tulis Sakinah


[VIDEO] Lee Chong Wei Kena ‘Bahan’ Dengan Lin Dan, Peminat Terhibur! -“Lawan Balik Datuk…”

Baru-baru ini, tular rakaman lucu yang memaparkan gelagat legenda badminton negara, Datuk Lee Chong Wei bersama sahabat dunia sukannya iaitu Lin Dan.

Menerusi perkongsian Lee Chong Wei di laman TikTok, Lin Dan diminta untuk menunjukkan gerakan signature Chong Wei.

“Saya rasa my celebration cooler kot. Atau dia buat gaya saya lebih baik? Hmmm.”-kapsyen Chong Wei di TikTok

I think my celebration cooler kot… or he did mine better ? Hmm… #leechongwei #lindan #badminton 🏸

♬ original sound – Lee Chong Wei Official – Lee Chong Wei Official

Menjengah ke ruangan komen, rata-rata peminat berkongsi rasa kagum melihat keakraban dua seteru hebat, malah ramai yang terhibur melihat Lee Chong Wei ‘kena bahan’ dengan legenda badminton dari China itu.

“Terbaik DLCW dan Lin Dan. Hanya real best friend berani nganjing depan-depan.”

“Datuk kena bahan gitu je dengan Lin Dan.”

“Dah- dah la Dato. Nanti ada orang seberang jealous.”

“Lin Dan ingat kan tu moment Dato lepas geram, lepas menang dengan dia dulu 😂.”

“Ni baru betul nama sahabat. Nak mengata pun depan-depan. Tak macam seorang tu depan lain, belakang lain.”

Ketika artikel ini ditulis, video yang dimuatnaik Lee Chong Wei telah meraih lebih 300,000 tontonan serta 21,000 tanda suka.

Comel je gelagat Lee Chong Wei dengan Lin Dan kan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


MK K-Clique Kini Bergelar Suami Kepada Siti Hajaar

Akhirnya teka teki mengenai hubungan penyanyi rap, MK K-Clique bersama kekasih hatinya kini sudah terjawab apabila penyanyi ini telah selamat bergelar suami kepada Siti Hajar Syeikh Nordin dengan sekali lafaz, pagi tadi.

Pasangan ini dinikahkan oleh Penolong Pendaftar Nikah Kariah Masjid, Mahdi Mat Zain berwalikan bapa kepada pengantin perempuan iaitu Datuk Seri Dr Syeikh Nordin Sheikh Ahmad.

Dipetik dari laporan Astro Awani, MK atau nama sebenarnya Muhammad Hairi Amin Hamdan menyerahkan mas kahwin sebanyak RM302 dan seutas gelang tangan manakala, wang hantaran dirahsiakan.

Sementara itu, kedua-dua belah pihak masing-masing berbalas enam dulang hantaran.

Sementara itu, MK menitipkan rasa syukur setelah majlis pernikahan yang dirancang berjalan dengan lancar.

“Alhamdulillah saya bersyukur segalanya berjalan dengan lancar. Syukur sudah jadi semua orang.”-kata MK kepada Astro Awani

Mei lalu, pernah tular satu video di media sosial apabila MK K-Clique dilihat menghadiri kursus perkahwinan bersama seorang wanita yang lengkap berjubah didakwa tunangnya, Siti Hajar.

Namun, MK memberikan kenyatan kepada media tempatan bahawa dia hanyalah mahu menambah ilmu untuk masa depan.

Kami di Murai MY mahu mengucapkan tahniah kepada MK yang selamat bergelar suami kepada Siti Hajar. Semoga perkahwinan yang dibina berkekalan sehingga ke Jannah.

Ramai yang tengah broken ke tu? Apa komen anda?


Alicia Amin Kesal Kenyataan Punca Cerai Diputarbelit?-“Saya Buat Yang Terbaik Untuk Jaga Aib…”

Umum mengetahui pelakon dan model sensasi, Alicia Amin telah berpisah secara baik dengan suaminya, Dr Farzan Iqbal, Mac lalu.

Terkini, pelakon ini dilihat bersuara terhadap sebuah video temubual media tempatan bersamanya, yang bertanyakan mengenai dirinya itu.

Menurut Alicia, editing video berkenaan telah memperlihatkan punca penceraian adalah disebabkan dirinya yang mahu fokus kepada kerjaya, walhal dia sedang menjawab persoalan mengenai adakah dirinya akan berkahwin lagi.

“Rakan menghantar video ini dan saya ada 2 perkara untuk dikatakan. Saya buat yang terbaik untuk jaga aib. Sebab itu saya sangat ‘umum’. Editing video ini menjadikannya seperti ‘fokus pada kerjaya saya’ adalah sebabnya.

Tapi sebenarnya mereka bertanya saya, adakah saya akan kahwin lagi  dan saya dahulukan info itu.”-jelas Alicia

Akui bekas suaminya seorang individu yang hebat, Alicia menyatakan bahawa dia rasa tertekan apabila membaca komen netizen yang bersikap terlalu ‘seksis’ dan judgemental.

“Ramai orang mempunyai pelbagai perkara tentang tatu dan lain-lain. Tetapi saya ia buat saya tertekan baca komen mereka yang terlalu seksi dan judgemental.

Wanita layak bersama lelaki yang membenarkan mereka jadi diri sendiri. Bekas suami saya merupakan individu yang sebegitu.

Saya tahu menjadi figura publik meletak saya dalam risiko yang berbeza. Tetapi ianya kelakar bahawa andaian secara automatik jatuh kepada saya, sebagai seorang yang bermasalah.”-tulis Alicia Amin

Sekadar info, Alicia Amin dan Dr Farzan Iqbal pernah mendirikan rumah tangga pada 14 Februari 2021. Namun, membuat keputusan untuk berpisah secara baik pada 2 Mac 2023.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


PU Riz ‘Nervous’ Mahu Timang Cahaya Mata Kedua Kurang Sebulan Lagi, Neelofa Mahu Beri Nama…

Setiap pasangan suami isteri pasti teruja membuat persiapan lengkap untuk menyambut kelahiran cahaya mata.

Sama ada kali pertama, kedua, ketiga atau selebihnya, keterujaan menimang cahaya mata pastinya sama saja. Ada terselit debaran dan juga kegembiraan kerana jumlah anggota keluarga akan bertambah.

Manakan tidak, sejak bayi masih di dalam kandungan, ibu bapa sudah membuat pelbagai persediaan daripada segi fizikal dan mental untuk menyambut kelahiran anak mereka.

Ternyata, banyak perkara yang perlu dipelajari dan setiap hari adalah proses pembelajaran terutamanya dalam melatih ibu dan ayah untuk menjadi tauladan terbaik kepada anak mereka.

Berbahas soal itu, baru-baru ini pendakwah bebas PU Riz mengakui teruja dan tidak sabar menantikan cahaya mata keduanya bersama isteri juga pengacara dan pelakon popular, Noor Neelofa Mohd Nor.

PU Riz atau nama sebenar, Muhammad Haris Mohd Ismail, 28, berkata, sebagai ibu bapa, perasaan takut memang akan ada dalam diri ketika ingin menimang anak.

“Meskipun ada perasaan takut, tapi saya percaya anak-anak ini banyak memberi kebahagiaan kepada ibu bapa.

“Apabila kita penat selepas melakukan kerja, memeluk dan melihat wajah anak pun sudah buat kita gembira,” katanya.

Tambahnya, dia bersyukur dan akan menyambut baik kelahiran anak keduanya itu yang sedang menunggu hari lebih kurang sebulan.

Mengulas lanjut, PU Riz dan isteri juga sudah bersedia mental dan fizikal untuk rutin penjagaan anak seperti membuat susu dan menukar lampin pakai buang.

Katanya lagi, dia dan Neelofa sudah mempunyai cadangan nama bagi anaknya dan akan didedahkan tujuh hari selepas kelahiran.

Terdahulu, PU Riz dan isteri selamat menerima anak sulungnya, Muhammad Bilal Muhammad Haris setahun lalu. Mereka mendirikan rumah tangga pada Mac 2020.


MK Memilih Siti Hajaar Kerana Dia Banyak Mengajar Soal Adab Dan Budi Bahasa Yang Tidak Diketahuinya

Kata orang, jodoh itu rahsia Allah SWT. Ada mencari dan berjumpa. Ada mencari, tetapi tidak bersua. Ada tidak mencari, tetapi jodoh hadir di depan mata. Ada bercinta bertahun lamanya, tetapi jodoh tiada. Ada berkenalan tiga bulan sahaja, terus menikah, mengecap bahagia.

Namun dalam hal mencari jodoh, Rasulullah SAW bersabda:

“Seorang wanita dinikahi kerana empat sebab: Kerana hartanya, keturunannya, kecantikannya dan agamanya. Maka hendaklah kamu merebut yang empunya agama, itulah pilihan terbaik.” (HR Bukhari dan Muslim)

Jelas dalam hadis ini, perkara perlu diperhatikan lelaki dalam diri calon pasangan ialah hartanya – kaya atau tidak; keturunannya – apakah dia berasal daripada keturunan baik-baik; kecantikannya – rupa paras dan agamanya – faham dan amalan agamanya.

Namun, Islam menyarankan sebaik-baik pilihan dibuat berdasarkan faktor agama.

‘Dia banyak ajar saya tentang kehidupan.’

Berbahas soal ini, baru-baru ini penyanyi terkenal MK K-Clique mengakui apabila ditanya alasan pemilihan usahawanita, Siti Hajaar untuk menjadi suri hatinya adalah kerana akhlaknya yang baik sehingga mampu mengubah dirinya menjadi seseorang yang lebih baik.

Jelas MK atau nama sebenarnya Muhammad Hairi Amin Hamdan, kehadiran Siti Hajaar dalam hidupnya ibarat ‘memanusiakan’ dirinya untuk menjadi individu yang lebih baik.

“Hajaar banyak mengajar saya tentang kehidupan, cara percakapan lebih baik dan yang adab sebelum ini saya tidak tahu.

“Dia juga banyak memberi teguran terutama membabitkan industri hiburan, jangan buat itu, jangan buat ini, jaga batas dan sebagainya,” katanya.

Paling utama kongsi MK, kehadiran wanita terbabit mematangkan dirinya baik dari sebagai manusia biasa mahupun sebagai seorang selebriti.

“Dia juga bantu saya menjaga penampilan untuk kelihatan lebih ‘presentable’ dan berkeyakinan.

“Tingkah laku dan pemikiran matang Siti Haajar yang sangat matang membuatkan saya memilih dia untuk menghuni hati saya,” kata MK usai majlis akad nikah yang berlangsung pagi tadi.

Diajukan soalan sama kepada Hajaar, wanita itu tersipu malu seraya menjawab layanan MK yang baik menjadi nilai tambah buat penyanyi kacak itu untuk menawan hatinya.

“Cara layanan MK terhadap saya sangat baik,” respons Hajaar secara ringkas sambil tersenyum lebar.

MK dan Siti Hajaar yang sebelum ini mengikat pertunangan pada 7 Mei sah bergelar suami isteri dalam sebuah majlis pernikahan di Masjid Jami’il Huda, Ampang, sekitar pukul 9.35 pagi tadi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mama Papa Tetap Mentua Sarah”- Sayu! Puteri Sarah Kongsi Tangkap Layar Perbualan Dengan Ibu Syamsul Yusof

Dalam hidup berumahtangga, sebolehnya kita ingin menjadi menantu terbaik. Namun, seringkali kita dengar masalah yang kerap berlaku antara mentua, ipar dan menantu. Pasti ada yang tak puas hati dan kurang senang bila ada orang baru dalam keluarga.

Namun, tak semuanya begitu. Tak perlu bersangka buruk selagi kita belum kenal keluarga baru, baik menantu, mentua atau ipar sendiri. Kadang-kadang, ada masalah seperti inilah yang boleh menjadi punca penceraian, akibat campur tangan keluarga mentua.

Oleh yang demikian, hubungan antara ibu mentua dengan menantu perempuan seharusnya akrab seperti sahabat. Bagaimanapun, tidak ramai berpeluang menikmati persefahaman begitu.

Umum mengetahui kemelut rumah tangga pelakon Puteri Sarah Liyana dan bekas suaminya yang juga pengarah sensasi, Syamsul Yusof berakhir dengan cerai talak satu, kelmarin.

Susulan itu, Puteri Sarah memuat naik tangkap layar yang memaparkan perbualannya bersama bekas ibu mentua, Datin Patimah Ismail menerusi aplikasi WhatsApp.

Menerusi hantaran itu, Puteri Sarah menyatakan bahawa ibu bapa mentuanya sedih dengan pengakhiran rumah tangganya, namun hubungan antara mereka tidak akan berubah.

“Sarah tahu mama dan papa sedih. Apapun yang terjadi, mama dan papa tetap mama dan papa buat Sarah.

“Tidak akan berubah. Saya sayang mama papa selamanya,” tulisnya.

Lebih sayu, balasan WhatsApp Patimah kepada Puteri Sarah memaparkan kasih sayang yang diberikan kepada Sarah tidak pernah kurang.

“Jangan cakap macam tu, papa (Datuk Yusof Haslam) kata tiada ada apa yang akan berubah antara Sarah dan keluarga, kami tetap sama seperti dulu,” balas Patimah.

Puteri Sarah dan Syamsul sah bercerai talak satu di Mahkamah Rendah Syariah Kuala Lumpur, kelmarin.


Shah Rukh Khan Dicium Secara Paksa, Netizen Mohon Peminat Tersebut Dipenjarakan

Seorang peminat wanita menjadi viral baru-baru ini kerana secara paksa mencium pipi Shah Rukh Khan di khalayak ramai.

Baru-baru ini, Shah Rukh Khan telah menghadiri satu program di Emiriah Arab Bersatu dan berinteraksi dengan peminatnya.

Tetapi terdapat satu perkara yang mencuri perhatian orang ramai dan menjadi viral di media sosial.

Perkara tersebut menjadi viral kerana terdapat salah seorang peminat wanita dilihat mencium suami Gauri Khan secara paksa.

Menurut Hindustan Times, wanita itu yang secara tiba-tiba menghampiri Shah Rukh Khan dengan pantas dan mencium pipinya dengan kuat.

Tidak lama selepas dicium secara paksa, wanita tersebut terus berlalu dan tersenyum gembira.

Biarpun Shah Rukh Khan kelihatan tenang, detik ini mendapat kritikan pedas daripada netizen. Mereka marah kerana privasi yang dilanggar oleh peminat ini.

Bukan itu sahaja, malah netizen juga turut meminta pihak dari Shah Rukh Khan untuk penjarakan wanita tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Takda Kelebihan Pon Kalau Kenal Artis” – Aaron Aziz Tak Ambil Hati Ada Yang Tidak Mengenalinya

Baru-baru ini kecoh di media sosial terutamanya TikTok apabila ada satu video yang memaparkan ada orang yang tidak mengenali siapakah Aaron Aziz.

Dalam klip video tersebut, seorang lelaki memberitahu tidak mengenali Datuk Aaron Aziz ketika muncul dalam sesi siaran langsung di TikTok bersama aktor asal Singapura itu.

Gelagat lelaki dikenali sebagai Firdaus itu mencuri perhatian apabila dia sempat bertanya kepada isterinya ketika siaran langsung itu siapa individu yang bersamanya dalam video siaran langsung itu.

Malah dia turut bertanya kepada Aaron sama ada benar dia seorang pelakon kerana ada orang memberitahunya mengenai perkara itu.

Aaron bagaimanapun hanya tersenyum dengan kata-kata lelaki itu dan sempat bergurau kerana berani bertanya siapa dirinya.

Diatas kejadian tersebut, Aaron memuat naik kembali video tersebut di Instagram miliknya dan menyatakan dia tidak mengambil hati lelaki itu tidak mengenalinya.

Tulisnya, tiada sebarang kelebihan mengenali artis atau pun tidak kerana ia bukan perkara penting dan dia percaya Firdaus tidak mengenalinya kerana bapa tujuh cahaya mata itu sibuk mencari rezeki menyara keluarga dan bukannya menghabiskan masa menonton televisyen.


“Tak Perlu Potong Usus Pon” – Netizen Kagum Rozita Che Wan Kekal Rampin Dari Dulu

Terbaru, satu video di Instagram milik Rozita Che Wan raih tumpuan dari peminat.

Dalam video tersebut, kelihatan Che Ta memakai baju dan seluar denim bewarna biru sedang berjalan dan ditanya oleh perakam video.

Rozita dalam video itu ditanya mengenai dirinya yang kekal kurus dari dahulu. Sambil jalan dengan penuh yakin, dia memaklumkan bahawa dia akan berkongsikan kepada peminat mengenai rahsia dia kekal kurus.

Sambil berjalan berlalu pergi, Che Ta dengan secara selamba memaklumkan dia tidak perlu potong usus walaupun mahu kurus.

Diruangan komen, ramai yang kagum dengan Che Ta. Malah ada juga yang terhibur dengan ayat yang digunakan oleh Che Ta yang mengatakan dia tidak perlukan proses memotong usus.

Bukan itu saja, netizen juga turut memuji dengan kacantikkan yang ditampilkan oleh Rozita yang dikatakan kekal cantik sejak dari muda lagi.


Zulin Aziz Diganggu Makhluk Halus Ketika Bercuti?-Tiba-Tiba Ada…”

Percutian bersama orang yang tersayang sepatutnya dapat mengabadikan momen-momen yang indah. Namun berbeza bagi pelakon, Zulin Aziz apabila mengalami gangguan mistik ketika bercuti bersama suaminya, Farhan Norzaini.

Pengalaman seram itu dikongsi sendiri oleh Zulin menerusi TikTok, menyatakan bahawa dia alami gangguan mistik sehingga hampir tiba waktu subuh.

“Lama tak pergi Cameron Highlands. Tapi kena kacau hantu memang TAK KELAKAR YA!

Tak cukup tidur. Dia ganggu sampai nak masuk subuh. Mengantuk-mengantuk pagi tu terus checkout. Nasib baik breakfast sedap.”-kongsi Zulin

Tambahnya lagi, Zulin turut berkongsi bahawa dia diganggu dengan bunyi bising, salakan anjing serta bunyi perabut yang seolah-olah ditarik oleh ‘seseorang’ membuatkan dirinya bergegas untuk checkout dari hotel berkenaan keesokan harinya.

“Masa mandi, tiba-tiba ada bekas tapak tangan dekat cermin. Ko ghase??. Bunyi bising, anjing menyalak, Tarik perabut. Lepasni aku gi Cameron balik hari je lah. Siang indah..Malam seram oi.”-tulis Zulin lagi

Perkongsian Zulin turut mendapat pelbagai reaksi netizen, malah ada yang berkongsi pengalaman seram mereka ketika bercuti di Cameron Highland.

“Kalau pergi Cameron tak payah tidur tempat mahal. Sebab jarang orang keluar masuk. Tidur tempat murah selalu ada orang masuk jadi benda tu tak menetap.”

“Pernah kena. Bawak baby 1 tahun. Masuk je bilik dia tengok atas dia nangis je. Keluar bilik okay je main.”

“Saya pun pernah kena. Paling dahsyat sikat rambut terapung. Hotel belakang pam minyak. Hati-hati la ye.”

“Aku pulak dengar bunyi penanggal lalu tepi tingkap.”

Anda pernah alami pengalaman seram ketika bercuti di Cameron Highland?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Persoalkan Nadeera Dapat Markah 100 Dari AIna Abdul Walaupun Lupa lirik?

Baru-baru ini, berlangsungnya Big Stage minggu ke-7 dengan bertemakan ‘Selebrit Memilih’. Di mana setiap lagu yang akan dibawakan oleh para peserta, akan di pilih oleh selebriti di dalam dan luar negara.

Pada minggu ini, salah seorang peserta iaitu Nadeera Zaini memperolehi lagu daripada Marsha Milan iaitu Kembali Terang. Lagu tersebut deipilih oleh Datuk Syafinaz dan beliau memilih lagu tersebut buat Nadeera kerana katanya lagu itu dapat menguji mengeluarkan kebolehan suara sebenar Nadeera dan perkara itu sememangnya terjadi.

Persembahan dari Nadeera telah memperolehi markah yang agak tuinggi dari para juri. Ajai memberikan 96 markah, Aina Abdul memberikan 100 markah, manakala Misha Omar memberikan sebanyak 97 markah.

“pitch yang sangat sempurna, tiada apa yang boleh saya cakapkan, tapi kenapa awak berada di sana? sepatutnya awak berada di sini pada barisan para juri”-kata Misha Omar

Sesetengah netizen memuji vokal Nadeera pada persembahan tersebut. Ada juga netizen yang mempersoalkan mengapa diberi markah 100 sedangkan Nadeera lupa lirik pada awal permulaan lagu.

“Ehh sala mean salah. jadi mana mungkin dapat 100, kalau ajl pun tetap dikira salah, 99/98 marakah kira ok lah kan, awal-awal masuk dah salah lirik”

Memang salah lirik, tapi nampak tak cemana dia counter balik cover dengan lirik lain, bukan semua orang boleh buat.. harus diberi pujian”

Kata Aina Abdul pula mengapa dia memberi markah 100 adalah kerana lagu yang disampaikan oleh Nadeera itu mempunyai jiwa, menyentuh perasaan serta memahami setiap bait lagu tersebut.


Aina Abdul Jadi ‘Mumia’ Di Big Stage, Peminat Terpegun!-“Kalau Tak Unik…”

Setiap kali kemunculan penyanyi yang juga juri tetap program Big Stage 2023, Aina Abdul, fesyennya yang akan menjadi perhatian dan bualan ramai di media sosial.

Kali ini, Aina tampil dengan dres labuh dengan kemasan draping seolah-olah seperti ‘mumia’ ketika menghadiri program Big Stage minggu ke-7, baru-baru ini.

“🤍  Week 7 Bigstage!.”-kapsyen Aina di Instagram

A post shared by AINA ABDUL (@ainaabdul)

Hantaran Aina dibanjiri dengan komen peminat yang terpegun dengan penampilannya, malah ada yang berseloroh menyamakan busana Aina seperti bengkung ibu berpantang.

“She membuktikan mumia juga berhak dicintai seperti bidadari.”

“Ni barut ibu dalam pantang versi seluruh badan 😂 .”

“Setiap minggu ada tema. Tadi baru tengok jadi lampu 😂.”

“Aina Abdul Penyanyi Malaysia Paling Cantik & Unik 2023/2024.”

Terdahulu, Aina pernah mendapat kecaman netizen selepas menggayakan kostum warna warni ‘A Wave Of Emotion’ hasil rekaan Masyadimansor. Kostum berkenaan turut mendapat kritikan pengacara dan pelakon sensasi, Azwan Haji Ali atau lebih dikenali sebagai Diva AA yang menyifatkan Aina sebagai ‘model paling hodoh di muka bumi’.

Apa komen anda dengan fesyen Aina pada minggu ke-7 Big Stage 2023? Yay or nay?.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Netizen Teruja Diva AA Berjumpa Dengan Kembar Diva BB?

Terdahulu, tular di media sosial mengenai seorang lelaki yang dikenali sebagai Diva BB yang telah mencuri perhatian mengajuk gaya percakapan pelakon dan pengacara sensasi, Diva AA.

Individu yang dikenali sebagai Diva BB itu bukan sahaja mengajuk cara percakapan namunmelakukan gaya tangan, carutan serta gaya selendang yang dipakainya seakan-akan Diva AA sehingga membuatkan netizen terhibur dengan gayanya meniru percakapan pengacara sensasi itu.

Sebelum ini, di twitter milik Diva AA, penuh dengan makian kepada seorang individu yang dikenali dengan nama Diva BB yang cuba meniru gayanya itu.

Baru-baru ini, tular satu video di mana, Diva AA pergi berjumpa dengan Diva BB dan video tersebut telah meraih perhatian dari netizen.

🤣🤣🤣#lahabau #divaaa @DIVA BB @Diva AA Tersohor

♬ original sound – AyamGoreng786 – AyamGoreng786

Replying to @esam disebalik tabir 🤣 diorang dah lama rancang, kita yg lalai bang 😂😂😂 @DIVA BB @Diva AA Tersohor #fypシ #divaAA #divaBB #durianbalikpulau #durianbalikpulau_routep14 #duriananjungindahbalikpulau

♬ Funny video “Carmen Prelude” Arranging weakness(836530) – yo suzuki(akisai)

Rata-rata netizen yang komen pada video tersebut terhibur dengan telatah mereka berdua. Ada juga yang menyatakan bahawa mereka seakan kembar, serta ada juga yang mengatakan bahawa Diva AA jika diluar tidak sama kelakuannya di dalam media sosial.

“Diva AA ni memang baik orangnya. mulut je dia macam tu tapi hati dia mulia sangat”-kata mereka

“Saya pernah bersua muka dengan diva AA dulu kat ampang point, dia baik sangat, tak sombong setiap saat dia pesan, jangan belakangkan mak, selagi mak ada jangan abai”-tambah mererka

“Kene scam rupanya, ingatkan bergaduh bebetul”-ujar mereka

“Macam kembar, suara pun sama macam AA”-tulis merek

“Elok depa ni bergabung buat group masuk raja lawak, ngam”-tambah mereka

Apa-apa pun, jika didengarkan suara mereka memang seakan sama. Apa kata anda?


Netizen Kesal Lihat Perangai Sebenar Bakal Isteri Shuib?-“Hilang Dah Malu-Malu Dia Tu”

Seperti yang kita ketahui bahawa Shuib dan Watie bakal berlangsungkan perkahwinan mereka pada 23 Jun 2023. Baru-baru ini, telah berlangsungnya majlis malam berinai yang sangat gah di hadiri oleh rakan-rakan serta ahli keluarga. Tema malam berinai tersebut adalah “Arabic” yang disambut meriah dengan tariuan serta suasana seperti budaya Arab.

Baru-baru ini, tular satu video yang dimuat naik di laman tiktok milik @astanrxbc8f yang mendapat perhatian ramai. Dalam video tersebut memaparkan, Watie bersama rakan-rakannya menyambut dan membuat parti bersempena ‘Future Bride’. Namun video tersebut telah mengubah persepsi netizen terhadap Watie yang dikenali kerana mempunyai sifat yang pemalu sebelum ini.

Doa yg baik2. #shuibwatie #shuibsepahtu #weddingvibes #weddingdress #artismalaysia #fypシ #doabaikbaik

Namun setelah melihat video tersebut, pada ruangan komen rata-rata netizen kesal dengan tingkah laku Watie serta rakan-rakannya itu. Ada yang mengungkapkan betul ke ini mnerupakan calon isteri kepada Shuib.

“Perkataan 1 Shot jarang digunakan oleh orang2 biasa”

Video2 yang akan mengundang fitnahapabila fokus pada air yang diminum tanpa penjelasan. wallahualam”

“Orang tua kata, darah tengah manis ni jangan terlalu suka takut menjadi duka, semoga yang baik-baik saja”

“Aku taktahu la, betul ke shuib pilih terbaik untuk anak-anaknya”

Nak tahu seorang itu baik ke tak, tengok kawan-kawannya”-kata mereka

Apa-apa pun, semoga yang baik-baik sahaja buat Shuib dan Watie serta semoga majlis perkahwinan mereka berjalan dengan lancar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Meghan Markle: 5 Fakta Yang Kamu Mungkin Tak Pernah Dengar Tentang Isteri Putera Harry Ini

Dari dulu sehingga sekarang, nama isteri Putera Harry; Meghan Markle sentiasa menjadi topik perbualan ramai. Sama ada tentang gaya hidup, fesyen hingga kontroversinya.

Sekiranya kamu rasakan sudah tahu segala-galanya tentang Meghan, cuba fikirkan semula. Ada beberapa fakta yang mungkin kamu tak pernah tahu pun…

Khasnya dalam entri ini, Miss Murai akan kongsikan beberapa fakta menarik tentang Meghan, yang berkemungkinan ada sesetengah daripada kita yang tak pernah tahu. Antaranya adalah…

Sebelum berkahwin dengan Putera Harry, Meghan pernah mempunyai blog gaya hidup yang dinamakan sebagai “The Tig”. Nama blognya itu bersempena dengan nama wain Tignanello. Tetapi blog tersebut ditutup sejurus dia bertunang.

Pernah membayangkan dirinya bekerja dalam bidang politik, Meghan telah memohon untuk melakukan pengalaman kerja dengan kerajaan.

Dia telah bekerja di kedutaan Amerika Syarikat di Buenos Aires, Argentina selama beberapa bulan. Semasa sertai latihan kedutaan Amerika Syarikat di Argentina, Meghan telah mengambil kelas bahasa Sepanyol dan dia juga sangat fasih berbahasa Perancis.

Semasa di Universiti Northwester, Meghan mendapati dirinya tersepit di antara dunia politik dan seni. Jadi dia memutuskan untuk mempelajari kedua-duanya; teater dan hubungan antarabangsa semasa di universiti.

Tak boleh tinggalkan tea tree oil, Meghan mendedahkan dia akan membawa minyak tersebut ke mana-mana sahaja. Sama ada digigit semut, luka, jerawat atau apa-apa sekalipun, dia akan gunakan minyak tersebut.

Tikar yoga tak pernah ‘lekang’ dari tangannya, Meghan pernah berkongsi dia telah berlatih yoga sejak usia 7 tahun lagi. Berkat memiliki ibu sebagai seorang pengajar yoga, Meghan mengatakan ia adalah senaman terbaik untuk kesihatan yang berpanjangan.

Agak-agaknya pernah tak kamu dengar tentang fakta ini?


Caprice Disindir Netizen Selepas Kongsi Momen Hari Bapa?-“Anak Orang Pun Ngaku Anak Dia…”

Sempena Hari Bapa yang jatuh pada 18 Jun tahun ini, pasti ramai yang tidak terlepas memberi ucapan serta berkongsi momen istimewa sebagai seorang bapa.

Penyanyi rap, Caprice menerusi hantaran di Instagram, dilihat memberikan ucapan Hari Bapa buat semua bapa serta mengakui cabaran dalam menjaga anak-anak.

“Happy fathers day to all the fathers out there. Kita dah lebih kurang faham the strugger of nak jaga anak 😭.”-kapsyen Caprice di Instagram

A post shared by Tiger of AlQuds (@capricedaddycap)

Di sebalik ramai yang menitipkan ucapan istimewa sempena Hari Bapa, seorang netizen yang dikenali sebagai Ai ROth meninggalkan komen seolah-olah ‘menyindir’ Caprice yang mendirikan rumah tangga dengan seorang ibu tunggal anak satu.

“Anak orang pun ngaku anak dia. Buat lah anak sendiri bro lebih afdhal. Eh lupa pulak nikah dulu come in package.”-komen seorang netizen

Tidak berdiam diri, Caprice dilihat mendedahkan profil media sosial netizen berkenaan serta mendapat respon isterinya, Farra Inalis yang kesal dengan imej netizen itu yang bertudung litup namun ianya hanya topeng semata-mata.

“Thanks kak @aide.russelya. We love your profile quote.”-balas Caprice

“Profil bertudung sopan ayu je, tapi sayang semua tu topeng sahaja. Orang macam ni la selalunya mencemarkan imej Islam.”-komen Farra Inalis

Anak tiri pun tetap seorang anak. Tak patut cakap macam tu…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Kristian Tapi Model & Pelakon Popular Ini Selalu Sedekahkan Al-Fatihah Buat Arwah Bapanya

Youtuber dan penyampai TV dari Indonesia, Denny Sumargo menziarahi pusara arwah bapanya Nazaruddin Chaniago atau Haji Nazar Chang. Menerusi video di akaun TikTok miliknya, lelaki yang biasa dipanggil Densu itu kelihatan memakai baju warna putih dan berkopiah hitam.

Densu menziarahi kubur ayahnya di Jakarta Selatan ditemani isteri tercinta Olivia Allan.

“Kami nak ziarah kubur bapa dulu. Sudah lama kami tidak ziarah melihat kubur,” kata Denny Sumargo dalam video itu.

“Ini kubur ayah saya, jadi nama ayah saya Haji Nazar Chang bin Bandaro, meninggal dunia dalam usia 72 tahun, orang asli Sumatera Barat, Padang, suku Koto,” sambungnya.

BARU SEKALI KETEMU BOKAP 🥹 #fyp #fypシ #fypシ゚viral #fypdongggggggg #foryou #dennysumargo

♬ suara asli – DENNY SUMARGO – DENNY SUMARGO

Dalam video itu, Densu mendedahkan bahawa dia mempunyai hubungan yang kurang rapat dengan bapanya. Densu berkata dia hanya dapat bertemu sekali sebelum bapanya meninggal dunia.

Walaupun dia beragama Kristian, Densu tetap mendoakan ayahnya mengikut cara Islam. Densu juga hafal dan sering sedekahkan Al Fatihah kepada ayahnya.

“Kalau awak tahu kenapa saya hafal doa Al Fatihah, selalunya saya doakan ayah dan Al Fatihah juga. Walaupun saya bukan Islam, dan itu cara saya kerana saya rasa setiap doa ada niat yang baik di hati,” kata Denny Sumargo.

“Cuma kaedahnya berbeza, dan saya percaya Tuhan melihat hati manusia,” sambungnya.

Walaubagaimanapun, ramai warganet tertanya-tanya dan keliru, bolehkah non muslim membaca Al-Fatihah, dihadiahkan kepada Muslim?


10 Tahun Berkahwin Dengan Tok Ram Belum Ada Anak, Datin Alyah Akui Sanggup Tunggu Dan Percaya Rezeki

Memiliki cahaya mata pastinya menjadi idaman hampir kesemua pasangan suami isteri bagi melengkapkan mahligai rumah tangga yang dibina.

Untuk mencapai impian itu, tahap kesuburan yang tinggi merupakan faktor signifikan yang sangat diperlukan oleh kedua-dua pasangan.

Pun demikian, tidak semua pasangan bernasib baik kerana ada juga dalam kalangan suami isteri yang mengalami masalah ketidaksuburan.

Hendak dikira dari segenap aspek, masalah dalaman itu boleh berpunca daripada pelbagai sebab. Selain takdir ILAHI, pemeriksaan kesihatan dapat menentukannya.

Pun begitu, dengan pelbagai teknologi kesihatan masa kini, impian memiliki si kecil hampir tidak mustahil.

Sungguh pun pelbagai usaha telah dilakukan namun tidak berjaya, ketahuilah rezeki Allah terbentang luas.

Siapalah kita selemah-lemah manusia untuk membanding-bandingkan rezeki yang Allah kurniakan. Percayalah sekiranya masih ada perasaan iri hati dan perasaan sedih dalam hati kerana diuji dengan lambat dikurniakan zuriat, kita akan lebih tertekan.

Kuatkan mental dan emosi luaran dan dalaman dengan sentiasa puji-memuji Allah. Sesungguhnya rezeki Allah itu sangat luas. Mungkin kita belum dikurniakan zuriat tetapi kita mempunyai keluarga mertua yang sangat baik. Begitu juga nikmat-nikmat lain yang Allah telah sediakan untuk kita.

Berbahas soal ini, baru-baru ini penyanyi Datin Alyah memaklumkan tidak tertekan apabila memikirkan soal zuriat biarpun usia perkahwinannya kini mencecah 10 tahun.

Alyah atau nama sebenarnya, Noor Hasliah Abu Hasan berkata, dia dan suami yang juga maestro muzik terkenal, Datuk Ramli MS hanya berserah kepada Yang Maha Esa.

“Tak ada masalah, belum ada anak kecil jadi boleh diuruskan semuanya.

“Bagi Tok Ram, dia dah ada dua ‘junior’, tetapi saya belum lagi.

“Saya tak stress memikirkan tentang itu. Saya percaya perancangan Allah itu lebih hebat daripada kita,” katanya dalam rancangan hiburan popular TV3, Melodi.

Disoal adakah bercadang membuat rawatan persenyawaan in-vitro (IVF), Alyah berkata, kepadatan jadual membuatkannya belum memulakannya.

“Untuk rawatan IVF, kita bertanya-tanya juga, walaupun saya tak banyak muncul di kaca televisyen, tetapi Alhamdulillah masih memenuhi jemputan acara dan nyanyian.

“Saya tak boleh katakan apa-apa lagi sebab jadual agak padat.

“Seperti yang kita tahu, rawatan IVF ini kena betul-betul bertenang dan jadual juga kena kosong. Kalau ada rezeki Allah nak beri, kita terima,” jelasnya positif.

Dalam pada itu, pelantun lagu Meluruh ini berkata, suaminya bersikap positif dan rumah tangga mereka dalam keadaan baik.

“Dia okey sahaja. Orang luar pasti fikir bila kami tak banyak gambar dan video bersama, tetapi sebenarnya kami baik-baik sahaja.

“Tok Ram juga bukanlah seorang yang terburu-buru. Nak kata bahagia betul, biasalah rumah tangga ada pasang surutnya,” kongsi Alyah.

Mengulas adakah ada perasaan pasrah sehingga berputus asa, Alyah berkongsi, dia banyak mendengar ceramah agama dan hanya berserah kepada Tuhan.

“Tipulah tak ada (putus asa), saya seorang wanita biasa. Saya melalui proses matang sebagai wanita, jadi bila banyak mendengar ceramah dapat menguatkan rohani.

“Jadi, saya tahu hakikatnya adalah kita bukan perancang yang hebat sebab banyak perkara yang dirancang tidak menjadi.

“Di penghujung jalan kehidupan, kita kena berserah. Tak perlu stress, kita akan rasa tenang. Apa yang dicari dalam kehidupan adalah ketenangan kerana ia sungguh mahal,” tutupnya.

Alyah dan Ramli mendirikan rumah tangga pada Mac 2013 dalam sebuah majlis secara rahsia di Indonesia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Konsert Jiwa Kacau 2023 Di Stadium Malawati Pukau 7,000 Penonton!

Konsert Jiwa Kacau yang berlangsung di Stadium terttutup Malawati, Shah Alam telah mencipta kenangan yang tak dapat dilupakan bagi para peminat kumpulan muzik terbaik tanah air, Sabtu lalu.

Empat kumpulan hebat iaitu Hujan, Bunkface, Insomniacks dan Masdo telah berjaya ‘memecahkan panggung’, mendidihkan adrenalin sekaligus membuat jiwa-jiwa seramai 7,000 penonton kacau pada sebuah konsert yang dibawakan khas oleh MND Sport & Event Sdn Bhd.

Konsert Jiwa Kacau dimeriahkan dengan persembahan pembukaan oleh kumpulan yang digilai peminat muda zaman sekarang,  Insomniacks yang membawakan lagu-lagu hits seperti Langgar, Here Again, Igauan Malam, Reminisensi, Sempurna, dan Pulang.

Kemudian, persembahan dimulakan dengan kumpulan seterusnya iaitu Kugiran Masdo yang membawakan lapan buah lagu. Antaranya, Janji Manis, Miss Flower, Terunadara, Inilah Jalannya, Dinda, Bunga, MPRNR, dan Bercanda Di Malam Indah yang telah menaikkan lagi semangat penonton pada malam itu.

Konsert diteruskan lagi dengan penampilan kumpulan seterusnya, Bunkface yang mendapat sorakan kuat daripada peminat yang hadir.

Bunkface turut membawakan lapan buah lagu antaranya Bunk Anthem, Malam Ini Kita Punya, Ekstravaganza, Rentak Laguku, Darah Muda, Panik, Situasi,  dan kegemaran ramai iaitu Revolusi.

Lagu-lagu yang dibawakan oleh mereka membuatkan penonton “jadi gila” dan turut menari bersama.

Kemuncak malam Konsert Jiwa Kacau ini sudah pasti menerusi persembahan terakhir daripada kumpulan Hujan dengan mendendangkan lagu Obsesi, Mencari Konklusi, Dugaannya, Perindu Kalbu, Jiwa Kelajuan, Ahmoi Chantek, Lonely Soldier Boy, Empayarmu, dan Aku Skandal.

Walaupun hanya membawakan sembilan lagu, kumpulan Hujan tetap memberikan pengalaman yang hebat dan menggugah perasaan bagi para penonton dengan persembahan mereka yang penuh semangat dan ‘jiwa kacau’!.

Kami di Murai MY akui tidak dapat mengawal diri daripada rasa teruja dan “lupa diri” ketika menonton kesemua persembahan hebat oleh empat kumpulan berkenaan. Tidak dapat dinafikan, ramai penonton berpuas hati dan kagum dengan konsert ini, malah ada yang berasa ‘rugi’ kerana tidak dapat turut serta dalam Konsert Jiwa Kacau yang berjaya mengacau seluruh jiwa dan raga penonton yang hadir. Tahniah buat semua keempat-empat kumpulan hebat dan penganjur!.


Akui Lalai Dan Terasa Hina Dikaitkan Nama Dengan Ustaz Wadi, Janna Nick Sudah Mohon Maaf Secara Peribadi

Agama Islam menganjurkan umatnya menghormati orang berilmu. Banyak firman Allah SWT dalam al-Quran yang menekankan perkara ini.

Antaranya, al-Quran meminta orang ramai membandingkan perbezaan kedudukan dan keperibadian orang berilmu dan orang yang tidak mempunyai ilmu atau jahil. Malah, Nabi Muhammad SAW menyatakan golongan ulama ialah pewaris nabi.

Malah ulama adalah orang yang paling berjasa dalam menjaga, membela dan menyampaikan kepada kita syariat Islam secara suci murni sehingga hari ini. Oleh itu, kita wajib menghormati mereka dan mengakui keahlian mereka.

Bahkan para ulama mempunyai jasa besar kerana mereka ‘perantara’ yang menyampaikan kepada kita agama yang benar. Pegangan agama yang benar penentu buat kita di akhirat nanti, sama ada akan bahagia atau sengsara. Daripada aspek ini, tentunya ‘hutang’ kita kepada ulama adalah cukup besar.

Berbahas soal ini, baru-baru ini pelakon Janna Nick mendedahkan dia telah membuat permohonan maaf secara peribadi kepada pendakwah bebas, Ustaz Wadi Annuar berhubung kontroversi majlis resepsi perkahwinannya tempoh hari.

Menurut Janna atau nama sebenarnya, Nurul Jannah Muner, dia mengakui kesilapan kerana kelalaian berpunca dari dirinya sendiri.

“Saya minta maaf itu adalah kealpaan saya. Saya sedar itu merupakan kelalaian dan kesalahan dari pihak saya yang mana majlis itu tidak sesuai dengan Ustaz Wadi.

“Saya sangat menghormati Ustaz Wadi dan juga para ulama yang ada di Malaysia. Saya sebagai orang yang cetek ilmu sangat menghormati mereka semua.

“Kalau mahu bandingkan nama saya dengan beliau sangat jauh beza. Saya rasa hina sangat kalau mahu panjangkan kontroversi ini,” ujar Janna.

Janna yang ditemui pada majlis tayangan perdana filem Jemputan Ke Neraka sebentar tadi berharap orang ramai berhenti mengaitkan Ustaz Wadi dengannya.

“Saya mohon kepada orang ramai untuk tidak lagi kaitkan nama Ustaz Wadi dengan saya. Saya juga telah membuat permohonan maaf secara peribadi dengan dia,” kata Janna.

Tambah Janna, dia sama sekali tidak menyangka kehadiran Ustaz Wadi atau nama sebenarnya, Mohamad Wadi Annuar Ayub akan menimbulkan kontroversi.

“Tujuan saya menjemput Ustaz Wadi kerana malam sebelum hari pernikahan saya memintanya untuk mengetuai majlis doa selamat dan bacaan yassin.

“Malam itu juga, dia ada menyampaikan ceramah bertajuk Memimpin Isi Rumah Ke Syurga. Disebabkan itu, Ustaz Wadi tahu ada undangan perkahwinan dan saya tidak tahu hukum dalam Islam kalau sudah jemput orang itu, wajib hadir.

“Semoga semua orang boleh hentikan isu ini dan tidak berlaku perbalahan. Niat saya hanya mahu mohon keberkatan daripada orang yang ilmunya tinggi untuk mendoakan perkahwinan saya,” jelas pelantun lagu Gatal itu lagi.

Terdahulu, kecoh dalam media sosial apabila netizen meluahkan rasa segan melihat kehadiran agamawan itu ke majlis resepsi pasangan berkenaan yang bertema ala kebaratan.

Wadi Annuar yang duduk di barisan hadapan tetamu pada majlis itu juga kelihatan janggal apabila perlu melihat pakaian pengantin serta tetamu yang hadir dalam keadaan seksi dan tidak menutup aurat.

Janna dan pelakon, Dini Schatzmann melangsungkan perkahwinan di sebuah resort terkemuka di Langkawi pada 10 Jun lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nasib Baik Saya Kaki Perempuan, Kalau Kaki Lelaki?”- Ismail Izzani Mengaku Lebih Bahaya Jika Nafsu Songsang

Ketika rakan sebaya bebas menikmati kehidupan tanpa ada lensa yang memerhatikan, sebaliknya, penyanyi berusia 23 tahun ini terpaksa hidup penuh berhati-hati.

Kehidupannya sering terpalit kontroversi, gerak-gerinya menjadi perhatian sehingga ada yang melabelkannya gemar bersosial dan paling teruk, seorang kaki perempuan.

Bagi Ismail Izzani, dia akur dengan asam garam terjun ke dalam industri hiburan. Namun begitu, tidak pernah sedikit pun terbit erti penyesalan dalam hidupnya yang memilih untuk melangkah ke dalam dunia penuh glamor dan gosip.

Kata penyanyi yang meledak popular menerusi lagu Sabar pada 2017, dia enggan peduli dengan sebarang label mahupun tanggapan sekeliling terhadapnya.

“Nasib baik kaki perempuan, kalau kaki lelaki? (sambil tertawa) Bukankah lagi bahaya?

“Saya juga ada kehidupan peribadi dan sejak tiga tahun belakangan ini saya cuba belajar menyusun keutamaan dalam hidup seperti membahagikan masa kerja, keluarga dan berdepan kontroversi.

“Saya juga manusia biasa tak lepas melakukan kesalahan. Ini bukan bermaksud saya gembira dengan apa yang saya lakukan dan saya tak cakap saya menyesal berada dalam bidang ini,” katanya

Ismail yang meniti popular selepas bergelar hero dalam drama Bukan Hanya Sekadar Cinta berkata, segala kontroversi yang timbul sebenarnya mematangkan dirinya untuk menjadi seorang manusia lebih baik.

Jelasnya, setiap masalah yang datang pasti mempunyai hikmah tersendiri. Sebagai anak lelaki dia juga perlu berani bertanggungjawab dengan segala perbuatannya.

“Kontroversi adalah proses pembelajaran. Bagi saya, ada masalah dalam industri ini normal. Kalau tiada apa-apa yang berlaku dalam hidup bosan juga.

“Ini adalah cabaran yang saya perlu hadapi sekarang. Jaga reputasi diri, fikirkan soal keluarga dan masa depan.

“Saya percaya sentiasa ada hikmah yang berlaku di sebaliknya. Pokok pangkal bagaimana saya berdepan dan bukan lari daripada masalah,” ujarnya.


Rupa Paras Sering Dihina, Sharifah Sakinah Berang Anaknya Baru 6 Tahun Jadi Mangsa Buli Netizen

Pelakon Sharifah Sakinah berang dengan sikap netizen yang membuli dan mengejek anaknya, Anais berikutan tular sebuah video di aplikasi TikTok membabitkan anak tunggalnya bersama dan kakaknya, Sharifah Shahirah.

Sehubungan itu, Sakinah menerusi hantaran di Instagram (IG) memberi amaran tidak teragak-agak mengambil tindakan undang-undang bagi memastikan perbuatan itu tidak berlanjutan.

“Saya ingin mengetengahkan satu insiden yang berlaku, baru-baru ini membabitkan anak perempuan saya, Anais dan kakak saya seperti yang tular dalam aplikasi TikTok.

“Saya tak kisah jika kalian nak membuat andaian atau bercakap buruk pasal saya, tetapi bukan pada kanak-kanak berusia 6 tahun.

“Sepanjang 15 tahun saya aktif dalam IG, saya cuba membataskan diri daripada berkongsi perkara peribadi termasuk membuat ulasan mengenai produk mengarut sebagai isi kandungan.

“Keutamaan saya lebih kepada menjaga perasaan anak dan reputasi keluarga.

“Sangat mengecewakan apabila melihat anak saya menjadi mangsa buli. Mengambil kira ini adalah amaran terakhir, saya akan mengambil tindakan undang-undang demi untuk melindungi keluarga,” kata Sakinah menerusi hantaran berbentuk foto bersama anaknya itu.

Menerusi entri sama, pelakon filem Jemputan Ke Neraka ini sempat menitipkan pesanan kepada netizen supaya lebih berhati-hati apabila menulis komen dalam media sosial.

“Marilah kita bersama memupuk persekitaran dalam talian yang penuh belas ihsan dengan mengangkat antara satu sama lain berbanding menjatuhkan mereka,” ungkap Sakinah.

Meninjau ruangan komen, ramai pengikut Sakinah termasuk rakan artis memberi kata-kata semangat kepada pelakon sensasi itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shuhada ‘Move On’ Dengan Cara Sambung Belajar Master, Hafidz Pula Bakal Nikahi Wanita Punca Perceraian

Perceraian adalah salah satu pengalaman untuk anda mulakan semula kehidupan. Ia bukan sahaja mengubah dinamik hubungan, tetapi dalam kebanyakan situasi, ia benar-benar mengubah gaya hidup kita.

Tidak kira betapa gigihnya kita bekerja untuk menjalani kehidupan yang kita impikan, perceraian akan ‘membantutkan’ perancangan kewangan kita.

Ramai orang kehilangan separuh atau lebih daripada semua yang telah mereka simpan sepanjang hidup mereka. Ini termasuk rumah, simpanan, persaraan, perniagaan dan pelaburan.

Oleh itu, setiap daripada mereka yang mengharungi segala ujian haruslah bangkit mempersiapkan diri dan menceburi apa sahaja peluang yang ada di depan mata untuk bangkit daripada “kesakitan” yang mereka alami.

Baru-baru ini ssteri pelakon Hafidz Roshdi, Nurul Shuhada Mat Shukri akan meneruskan kehidupannya dan merancang untuk menyambung pelajaran ke peringkat ijazah.

Shuhada berkata, dia akan mengejar cita-citanya dan meneruskan kehidupan bersama anak-anak. Bahkan katanya dia berserah kepada Allah seandainya suaminya itu berkahwin baharu dengan wanita yang didakwa punca keruntuhan rumah tangganya.

Nurul Shuhada berkata, dia reda berhadapan dengan segala kemungkinan terutamanya dengan kehadiran ibu tiri kepada dua cahaya matanya.

“Saya serahkan segalanya kepada Allah. Allah janji, pembalasan-Nya lebih pedih. Untuk anak-anak berjumpa bakal ibu tiri, itu semua atas kehendak anak-anak sendiri sebab mereka memang menentang soal ini.

“Saya tak mahu mengganggu emosi dan mental anak-anak. Cukuplah, saya yang hadapi semua ini. Anak-anak akan dibesarkan oleh saya di Perlis.

“Kalau Hafidz nak berjumpa anak-anak, dia boleh ke Perlis,” katanya ketika ditemui selepas prosiding sebutan pengesahan lafaz cerai Hafidz terhadap dirinya di Mahkamah Rendah Syariah Shah Alam, di sini, tengah hari tadi.

Terdahulu, media ada melaporkan Hafidz bakal berkongsi mengenai status hubungan dan perancangan untuk mendirikan rumah tangga dengan wanita dikenali sebagai Athira Yuhada.

Hafidz atau nama sebenarnya, Muhammad Hafidz Roshdi berkata, perkara itu hanya akan diumumkan selepas selesai isu perceraian dengan Nurul Shuhada.

Mengulas adakah mampu meneruskan kehidupan tanpa Hafidz, Nurul Shuhada berkata, dia memerlukan masa untuk melupakan apa yang menimpa dirinya.

“Kalau bercakap mengenai ‘move on’, dari segi apa? Sebenarnya, bukanlah saya nak kembali kepada Hafidz.

“Bila Allah uji dan tegur hati kita, Allah pinjamkan kebahagiaan dan ambil semula, jadi ‘move on’ untuk saya, ia juga ujian Allah kepada saya.

“Insya-Allah, ia akan berlaku, tetapi akan mengambil sedikit masa. Bukanlah saya tak boleh ‘move on’ daripada dia atau apa,” katanya.

Sementara itu, Nurul Shuhada memaklumkan dia merancang menyambung pengajian ke peringkat sarjana dalam jurusan Kewangan dan Ekonomi.

“Selepas ini, saya akan sambung belajar, mencari ilmu dan akan mengejar cita-cita saya. Saya tak mahu terus terperuk, tetapi nak lebarkan sayap saya dan terbang tinggi. Saya nak sambung ke peringkat ijazah, tetapi semuanya masih dalam perancangan.

“Untuk perniagaan, saya akan mulakan semula. Saya nak tinggalkan segala kesedihan dan mulakan kehidupan baharu. Untuk tawaran kerja, banyak juga yang saya terima, tetapi semuanya masih dalam perancangan,” katanya.

Hari ini, Mahkamah Rendah Syariah Shah Alam menetapkan 27 Julai depan untuk keputusan lafaz cerai antara pasangan berkenaan.

Perkara itu dimaklumkan oleh Hafidz yang ditemui di mahkamah selepas selesai perbicaraan pengesahan lafaz cerai antaranya dan Nurul Shuhada.

Hafidz dan Nurul Shuhada mendirikan rumah tangga pada 30 April 2016. Mereka dikurniakan dua cahaya mata, Humairah, 6, dan Umar, 2.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bermimpi Untuk Digandingkan Dalam Satu Filem, Shah Rukh Khan Benar-Benar Kagumi Jackie Chan

Biarpun filem Ra.One telah lama ditayangkan iaitu sekitar 2011, Shah Rukh Khan masih terkenang memori pembikinannya.

Akuinya dalam satu wawancara, sebelum naskhah tersebut menjalani penggambaran dia sudah mengusulkan nama pelakon tersohor, Jackie Chan sebagai pelakon.

Apatah lagi watak bernama Akaashi iaitu ‘genius’ komputer untuk aktor yang turut dikenali di Hollywood itu dirasakan paling tepat selain ditambah populariti Chan di India.

Namun hajat itu tidak kesampaian kerana menurutnya, bayaran dituntut pihak pengurusan selebriti tersebut di luar kemampuan produksi.

Akhirnya, watak Akaashi digalas Tom Wu, namun Shah Rukh Khan tetap menaruh harapan dapat bekerjasama dengan Chan untuk projek akan datang.

Pelakon Shanghai Noon itu pernah mengendong anak sulung Shah Rukh Khan ketika masih bayi.


Hiburkan Hati Peminat Jadi Asbab Sumber Pahala? Ini 5 Selebriti Malaysia Meninggal Dengan “Cara Mudah” Saat Tidur

Mengingati mati bukan bermaksud kita meninggalkan urusan dunia serta menjauhkan diri daripadanya akan tetapi mengingati mati merupakan satu kaedah supaya kehidupan di dunia kita lebih baik dan lebih berjaya.

Ini kerana kesibukkan diri dalam urusan dunia menyebabkan ramai dalam kalangan kita lupa akan kehidupan di akhirat. Tidak ada satu pun di atas muka bumi ini yang kekal abadi.

Oleh itu, dengan mengingati mati, kita tidak akan melakukan perkara-perkara tidak diredai dan dibenci Allah.

Malah jika pahala itu kita boleh dilihat nilainya seperti mana nilai wang di bank, sudah tentu ramai yang berlumba-lumba untuk membuat amalan yang baik.

Ya, terlalu banyak amalan yang kita boleh lakukan untuk mendapatkan pahala.

Berbuat baik kepada ibu bapa, bersedekah, memberi orang makan dan banyak lagi. Semuanya boleh jadi ‘pelaburan’ pahala kita untuk saham di akhirat nanti.

Hal yang demikian kerana kematian itu pasti tidak kira walau di mana seseorang itu berada dan dalam apa jua keadaan sekalipun.

Tiada siapa yang menginginkan orang tercinta pergi meninggalkan kita buat selama-lamanya, apatah lagi dalam keadaan tidak bersedia.

Berikut merupakan beberapa selebriti tanah air yang menghembuskan nafas terakhir semasa tidur dan tidak diketahui amalan yang dilakukan sehingga dikatakan meninggal dengan cara yang baik.

Pelakon popular era 80-an itu dilaporkan meninggal dunia dalam tidur apabila tidak bangun selepas dikejutkan oleh ahli keluarganya.

Allahyarham yang terkenal dengan wataknya sebagai Ali dalam filem Ali Setan meninggal dunia di kediamannya di Seksyen 9, Shah Alam, Selangor pada 14 Februari 2018.

Aktor Terbaik di Festival Filem Malaysia 1986 itu meninggalkan dunia glamor ketika namanya berada di kemuncak kerjaya sekitar 1980-an.

Allahyarham mula mendalami ilmu agama dan gaya hidup dan kebudayaan masyarakat Arab setelah berhijrah ke Damascus, Syria bersama empat orang anaknya.

Pelakon veteran, Idris Mat Diah meninggal dunia di Presint 9, Putrajaya pada usia 61 tahun selepas didapati tidak sedarkan diri kira-kira pukul 2 pagi pada 14 September 2020.

Idris yang dikenali sebagai watak Pak Andak menerusi drama bersiri popular 7 Hari Mencintaiku 2.

Sepanjang kerjaya lakonannya, Allahyarham dikenali menerusi watak sebagai bapa dan datuk dalam kebanyakan drama lakonannya.

Selain membintangi filem Janin pada tahun 2010, Gamatisme (2015) dan Dendam Pontianak (2019), arwah pernah memegang watak dalam pelbagai drama antaranya Halimah Jongang The Series (2010), Cinta Si Wedding Planner (2015), Jalan Sesat Ke Syurga (2020), Love You Mr. Arrogant (2013) dan Andainya Takdir (2017).

Idris juga pernah berkhidmat sebagai pustakawan di Perbadanan Kemajuan Filem Nasional (Finas) pada 1980-an.

Pelakon dan penyanyi era 1960-an, Siti Aminah Ismail, 75, meninggal dunia dalam tidur di kediamannya di Projek Perumahan Rakyat (PPR) Seri Semarak, Kuala Lumpur pada pukul 2.19 pagi.

Lebih dikenali dengan nama pentasnya, Mimi Loma, Allahyarhamah merupakan adik kepada biduanita negara, Allahyarhamah Puan Sri Saloma dan seniwati Allahyarhamah Mariani Ismail, serta adik ipar kepada Allahyarham Tan Sri P Ramlee.

Artis yang menempa populariti pada era 1960-an itu menghembuskan nafas terakhir selepas beberapa hari dalam keadaan lemah dan kurang selera makan akibat mengalami cirit birit.

Allahyarhamah pernah membintangi filem Ahmad Albab pada tahun 1968 dan meninggalkan seorang anak dan tiga cucu.

Mimi Loma difahamkan sudah lama uzur akibat penyakit darah tinggi dan mempunyai masalah penglihatan.

Seniwati filem Melayu klasik, Datin Umi Kalthum, menghembuskan nafas terakhirnya ketika sedang tidur pada 24 Julai 2013 pada usia 80 tahun di rumah salah seorang anaknya di Taman Melawati, Ampang, Kuala Lumpur.

Pemilik nama sebenar Patimah Bahaudin merupakan heroin filem Melayu klasik yang terkenal dengan wataknya sebagai Putih dalam filem Bawang Putih Bawang Merah (1959) selain Raden Mas, Laila Majnun, Menanti Hari Esok dan Syukur 21.

Lebih menyedihkan, Allahyarhamah sempat menitipkan sekeping nota tulisan yang diletakkan atas meja solek di rumah salah seorang anaknya.

Nota tersebut antara lain menyenaraikan barang keperluan yang perlu disimpan dan harus digunakan sekiranya dia meninggal dunia.

Umi Kalthum pernah dipilih majalah antarabangsa terkemuka, Life sebagai Wanita Melayu Paling Jelita di seluruh Singapura dan Tanah Melayu.

Allahyarhamah juga merupakan ibu kepada seniwati, Noor Kumalasari dan ibu tiri kepada penyanyi versatil, Anita Sarawak.

Dikenali menerusi sitkom popular, Empat Sekawan, pelakon, Hon Yit Sin dikhabarkan meninggal dunia dalam tidur di Raub, Pahang pada 4 September 2022.

Yit Sin memulakan kerjaya dalam industri hiburan menerusi rancangan radio pada tahun 1949. Kemudiannya, Yit Sin menubuhkan kumpulan Getai bersama tiga sahabat baiknya, Datuk Lai Meng, Hoi Yong dan Wong Hor.

Rancangan Empat Sekawan yang menggunakan dialek Mandarin, Hakka, Hokkien dan Kantonis berjaya memperoleh populariti hingga akhirnya diangkat sebagai sitkom di RTM antara tahun 1966 hingga 1988.

Pelakon itu memulakan kerjaya dalam industri seni tanah air sekitar 1960-an.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tidak Terdesak Sampai Buat Kerja Terkutuk, Baby Shima Didakwa Hanya Bertopengkan Status Penyanyi

Penyanyi dangdut sensasi, Baby Shima tidak teragak-agak mengambil tindakan undang-undang terhadap individu yang berterusan menabur fitnah menuduhnya melakukan pekerjaan terkutuk bertopengkan status penyanyi selama ini.

Shima berkata, komen-komen mengutuk secara melampau terhadapnya tidak lagi boleh dipandang ringan seolah-olahnya dirinya terbabit dalam aktiviti tidak senonoh seolah-olah terdesak untuk mencari wang dengan cara bergelek.

“Janganlah kaitkan saya dengan kerja tak elok sebab saya tak terdesak sangat sampai sanggup cari duit dengan cara seperti dituduh beberapa individu itu. Saya sebenarnya malas mahu panjangkan isu ini kerana asyik perkara sama diperkatakan, lebih-lebih lagi mengenai gelek, tetapi saya kena suarakan,” katanya.

Tegas Shima, sebagai penyanyi dangdut, dia hanya menari seperti biasa mengikut alunan dendangan dan perkara itu bukan sesuatu yang sewenang-wenangnya boleh dihina.

Mengulas mengenai isu penyebaran video tular yang memaparkan sedang bergelek sakan di kelilingi pelanggan di sebuah kelab hiburan di Selatan tanah air baru-baru ini, pemilik nama sebenar Nor Ashima Ramli, 27, itu berkata situasi tersebut tidak sebagai mana tohmahan netizen.

“Sudah banyak kali saya kongsi poster ‘show’ terbabit dalam Instagram iaitu sebaik pengurusan hotel menjemput saya membawakan empat lagu pada malam itu.

“Selepas habis menyanyi saya terus balik, tetapi saya tengok berita yang ‘dinaikkan’ sebuah portal seolah-olah saya buat kerja tak elok sampai saya jadi sasaran kecaman.

“Macam-macam tuduhan melampau dilemparkan. Saya sudah rujuk kepada peguam untuk tindakan lanjut serta kepada SKMM (Suruhanjaya Komunikasi dan Multimedia Malaysia). Tunggu,” katanya kepada Kosmo! Online.

Menurut Shima lagi, itu adalah penampilan kali keduanya di lokasi berkenaan, malah sebelum itu beberapa penyanyi lain pernah menjayakan persembahan di lokasi sama.

Penyanyi Pura Pura Bujang itu turut berkongsi tangkap layar komen-komen netizen laman sosial yang memburukkan namanya.

“Padahal bukan menyanyi sana, Mabuk-mabuk sana.

“Aku jadi ‘bodyguard’ empat tahun, bos aku rajin cari Baby Shima. Tak tahu buat apa,” itu antara tuduhan dilemparkan kepadanya.


Shila & Ubai Perli Siapa?-“Pergi Kursus Kahwin Tapi…”

Terdahulu, penyanyi Shila Amzah telah melangsungkan pertunangan bersama pengaruh media sosial iaitu Ubai pada May yang lalu.

Shila Amzah dan ubai kini aktif serta sering melakukan ‘live’ di media sosial milik mereka terutamanya di laman instagram dan tiktok. Perkara tersebut disukai oleh pengikut media sosial mereka, kerana dapat mengetahui aktiviti yang dilakukan oleh mereka.

Baru-baru ini, tular satu video di laman facebook yang memaparkan Shila dan Ubai sedang bersembang mengenai kursus kahwin. Di dalam video berkenaan, Shila mempersoalkan kenapa Ubai sudah mengambil kursus kahwin sedangkan ketika itu tiada niat untuk berkahwin.

“Kalau ibu tunggal nak kahwin tidak perlu pergi kursus kahwin lagi, yang penting adalah surat cerai”-kata Shila

“Untuk apa orang yang pernah kahwin pergi kursus kahwin lagi, sebab dia dah tahu dah dalam perkahwinan tu perlu ada apa dan bila dia keluar dari perkahwinan itu dia dah tahu apa yang kena ada dan yang tak perlu ada”-tambah shila

Setelah Shila berkata sedemikian, Ubai juga ada mengatakan sesuatu namun tidak menyatakan nama individu yang dimaksudkannya itu.

“Habis tu, kenapa ada sorang laki tu, dah pergi kursus kahwin, tak tahu beranak pulak, mangkuk hayun nafkah tak bagi apa semua, apa masalah dia?”-ujar Ubai

“Tak, saya ada kenal sorang, tu maksudnya waktu kursus dia tido yer? ataupun waktu kursus tu dia pergi tak faham bahasa melayu? dia cari yang english”-tambbah Ubai

Semasa Ubai mengatakan sedemikian, intonasi nya berubah seakan marah namun dikawal oleh shila dengan menyebutkan “Headline“.

Adakah mereka sedang bercakap mengenai bekas suami kepada Shila? Atau mungkin sahaja mereka mengatakan kepada individu lain yang sedang berumah tangga. Apa kata anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Penjelasan Dari Park Seo Joon Selepas Dilaporkan Bercinta Dengan Youtuber Terkenal!

Pelakon Park Seo Joon kini dikaitkan bercinta dengan Youtuber terkenal yang mempunyai subscriber sebanyak 1.5 juta iaitu Xooos.

Pada 20 Jun yang lalu, JTBC Enter News melaporkan bahawa Park Seo Joon kini mempunyai hubungan yang istimewa dengan youtuber dan penyanyi, Xooos. Media dari Korea juga mengatakan bahawa mereka sangat istimewa dan dikenalkan melalui kawan mereka, serta mereka sangat menikmati temujanji secara kecil dan rahsia itu.

Kenyataan dari agensi Park Seo Joon, Awesome ENT memberitahu kepada SPOTVNEWS mengenai hubungan yang tersebar itu ;

“Sangat sukar untuk mengesahkan perkara tersebut kerana itu merupakan hal personalnya, saya mohon maaf”-katanya

Park Seo Joon yang menghadiri  filem ‘Concrete Utopia’ pada 21 Jun, mengulas kepada sidang media yang hadir mengenai perkara yang tersebar luas itu.

“Saya sedang sibuk menjalani penggambaran projek baru, jadi saya menerima berita itu agak lewat. Saya menyedari nahawa saya menerima banyak perhatian dari orang ramai”-kata Park Seo Joon

“Walaupun apa pun, saya berterima kasih atas perhatian dari orang ramai, saya berasa tidak selesa untuk mendedahkan kehidupan peribadi saya. Saya takut sukar untuk saya mengulas mengenai perkara ini, yang melibatkan kehidupan peribadi saya. Tolong berikan perhatian anda kepada ‘Concrete Utopia'”-tambahnya

Walau apa pun, diharapkan agar peminat Park Seo Joon mendoakan yang trerbaik buat kehidupannya. Semoga nanti beliau bersedia untuk berkongsikan berita gembira itu bersama peminatnya.


[VIDEO] Datuk Yusof Haslam Bawa Intern ‘Tour’ Laman Rumah, -“Budak Intern Kuat Makan”

Datuk Dr Mohd Yusof Md Haslam Khan atau lebih dikenali dengan anam Datuk Yusof Haslam merupakan individu yang hebat. Beliau merupakan seorang pelakon, pengarah dan penerbit filem yang terkemuka di Malaysia.

Selain itu, beliau juga memegang jawatan sebagai pengarah dalam syarikat penerbitan televisyen dan filem miliknya, iaitu Skop Productions. Drama siri ‘Gerak Khas’ hasil karyanya itu mendapat sambutan yang hang4t suatu ketika dahulu. Dari drama sehingga filem, Gerak Khas telah mencetuskan fenomena yang luar biasa, untuk penonton supaya dapat melihat cara kerja sebagai seorang anggota polis dalam membanteras jenayah.

Baru-baru ini, tular satu video mengenai Datuk Yusof Haslam yang membawa ‘Budak Intern’ ronda-ronda laman perumahannya, Datuk Yusof membawa mereka melihat court badminton yang diaktakan sering digunakan dulu untuk penggambaran drama ‘sembilu’.

“Court badminton ni yang selalu saya gunakan dengan syamsul, kami main badminton bersama-sama ketika syamsul masih muda sekarang dia dah setengah muda”-kata Datuk Yusof

Kemudian Datuk Yusof membawa pula melihat haiwan ternakkan yang berada di kawasan perumahannya itu. Haiwan ternakkan yang ada di situ termasuklah kambing, ayam, itik, serta ayam kampung.

Menurut Datuk Yusof, kawasan laman perumahannya mempunyai banyak tangga kerana beliau lebih gemar menggunakan tangga agar dirinya menjadi lebih kuat dan sihat.

Beliau juga mengatakan, walaupun dirinya kini dipenghujung usia, selagi dirinya masih sihat beliau akan meneruskan perjuangan dalam industri ini. Kekuatan yang beliau ada ketika ini adalah hasil sokongan daripada anak-anak, keluarga, adik-beradik, rakan-rakan serta “budak-budak intern yang kuat makan” gurau Datuk Yusof.


Rohana Jalil Meninggal Dunia, Rakan Seperjuangan Berduka-“Kak Ana Orang Yang Baik..”

Industri hiburan telah dikejutkan dengan berita pemergian penyanyi popular era 1980-an, Rohana Jalil yang telah menghembuskan nafas terakhirnya pada jam 11.33 malam tadi.

Khabar duka itu dikongsi sendiri oleh rakan seperjuangannya, Ziela Jalil menerusi hantaran di Insta Stories, menyatakan bahawa Allahyarhamah telah meninggal dunia di sisi ahli keluarga serta rakan rapat.

“Kak Rohana Jalil telah kembali kerahmatullah pada pukul 11.33 p.m. Satu-satu sahabat kami telah kembali kepada Pencipta yang Maha Pengasih lagi Maha Penyayang. Selamat jalan Kak Ana, kami semua pasti menyusul kemudian, berbahagialah menemui Allah Yang Maha Agong.

Sempat kami menziarahi Allahyarhamah Kak Ana, dan dapat mengadap sehingga ke nafas terakhirnya. Bertuah perginya di bulan Zulhijjah di hadapan anak-anak tersayang, suami, adik-adik, keluarganya dan insan yang sangat rapat dengannya.”-kongsi Ziela Jalil

Rakan-rakan selebriti Haiza Hanafi, Amelina Sharipuddin, Mas Idayu, Sheila Rusly, Ramlah Ram, Nora Ariffin dan ramai lagi turut meluahkan rasa sedih atas perkhabaran tersebut, malah ramai yang menitipkan doa buat Allahyarhamah Rohana Jalil.

“Selamat berehat Kak Ana. Allah lebih sayang Kak Ana. Usai bacaan Yasin malam tadi untuk Kak Ana, kami dikejutkan dengan pemergian akak. Bila akak bertarung dengan sakit yang akak lalui sebenarnya Allah nak angkat darjat akak, Moga bertemu di syurga kak. Al-Fatihah Dara Jalil.”-Haiza Hanafi

“DariNya kita datang, kepadanNya jua kita pulang. Kak Ana orang yang sangat baik. Moga Allah tempatkan kak Ana bersama orang-orang beriman dan solehah.”-Nora Ariffin

“Al Fatihah..Turut berduka..Semoga Allah permudah segala urusan keluarga kak Ana, Tempatkan dia di taman syurgamu ya Allah. Takziah buat anakanda Kilafairy.”-Mas Idayu

Menurut laporan Berita Harian, Allahyarhamah Rohana Jalil telah dimasukkan ke Hospital Canselor Tuanku Muhriz (HCTM) Universiti Kebangsaan Malaysia sejak dua bulan lalu disebabkan kebocoran usus.

Kebocoran usus dialami menyebabkan kuman sudah merebak ke beberapa organ utama seperti paru-paru dan buah pinggang.

Sama-sama kita sedekahkan Al-Fatihah buat Allahyarhamah Rohana Jalil..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Sajat Mengaku Tak Penat Jadi P*ndan, Lagi Penat Kalau Jadi…

Usahawan kosmetik sensasi yang dikenali, iaitu Nur Sajat sering menggunakan laman media sosial sebagai platform untuk menarik perhatian dari netizen. Rata-rata netizen suka melihat telatah Sajat di tiktok, di mana dia sering membuat live bagi menghiburkan pengikutnya di situ.

Sajat dikenali dengan perangai yang ‘masuk air‘ yang membuatkan ramai gemar memasuki apabila dia melakukan live di tiktok miliknya. Setiap kali menonton live Sajat, ada saja lawak yang dibuatnya sama ada mengenai isu semasa ataupun apa-apa perkara yang terlintas difikirannya yang dapat dijadikan topik bualan.

Terdahulu, tular satu video mengenai Sajat yang menjawab pertanyaan dari netizen yang memasuki ‘live’ di tiktok miliknya itu. Mereka menanyakan kepada Sajat, tidak penat kah hidup menjadi seorang Pond4n?. Sajat menjawab pertanyaan mereka dengan nada yang lucu.

“Jadi pond4n tak penat, jangan jadi pura-pura alim, pura-pura baik barangkali dia yang menonggeng”-kata Sajat

“Yang macam tu lagi penat, nak control jadi jantan pura-pura sado, dengan perempuan dia jadi macho dengan lelaki yang dia suka, sanggup ajak buat benda tu”-tambah Sajat

Menurut Sajat, menjadi bermuka-muka sebegitu lebih memenatkan lagi, nak kene control dua firasat.

Terdahulu, Sajat telah mengaku menjadi transgender serta telah membuang alat kelamin miliknya dan perkara tersebut telah mencetuskan isu yang hang4t ketika itu. Apa-apa pun, semoga diberikan hidayah buat Sajat serta diri kita yang tidak lari dari melakukan kesilapan.


Qistina Raisah Promosi ‘Produk Kurus’, Netizen Titip Nasihat!-“Budak Lagi…”

Pelakon remaja, Qistina Raisah menjadi bualan ramai selepas dilihat mempromosikan sebuah produk kesihatan menguruskan badan yang didakwa netizen tidak bersesuaian dengan umurnya yang masih seorang remaja dan masih bersekolah.

Qistina, menerusi video yang dimuatnaik di Instagram, dilihat berkongsi rutin hariannya untuk mendapatkan body goals yang cantik termasuklah mempromosikan produk kesihatan dalam video berkenaan.

“My daily routine ❤. Muda-muda dah kena start jaga badan tau.”-tulis Qistina di Instagram

A post shared by REAL QISTINARAISAH08 (@qistinaraisah08)

Walaubagaimanapun, di ruangan komen, rata-rata netizen dilihat memberikan pelbagai reaksi mereka, malah ada yang menegur serta menitipkan nasihat buat Qistina yang baru berusia belasan tahun dan masih bersekolah.

“Bodygoal? Alahai kecik lagi..Ko tunggu la ko tua nanti. Haha alahai. Tak padan dengan umur. Tua sebelum usia ko ni dik.”

“Dah dia memang kurus. Sejak bila budak ni gemuk. Makan pulak produk kurus 😂 .”

“Aku masa umur kau. Lagi kecik dari ni. Takde nak senaman-senaman. Umur macam ni makan jer manjang. Remaja kan. Nak membesar. Ko tunggu umur ko 30-an..Dah beranak pinak. Ko tunggu dik.”

“Body goals la sangat..Hahaha. Baru disuruh promote dah melebih cakap body goals. Hahha. Acah-acah workout gitueww. Alahaii. Budak-budak zaman sekarang.”

“Moga tahan lama lah ya. Jauh lagi perjalanan.”

“Hmm memang dah kurus nak oii. Kami semua bukan senang nak digula-gulakan 😂  .

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ernie Zakri Disindir Peminat Aina Abdul Selepas Tercalon Top 5 Penyanyi Wanita Popular?, Ini Responnya!

Umum mengetahui, penyanyi, Ernie Zakri telah tercalon dalam senarai Top 5 bagi kategori Penyanyi Wanita Popular Anugerah Bintang Popular BH (ABPBH) ke-3. Selain Ernie Zakri, kategori ini turut disaingi penyanyi hebat seperti Aina Abdul, Nabila Razali, Siti Nordiana dan Wany Hasrita.

Menerusi ciapan di Twitter, Ernie berkongsi rasa teruja apabila tercalon dalam salah satu kategori utama berkenaan, serta menitipkan ucapan terima kasih buat semua pihak yang sudi mengundi dirinya.

“Tercalon pula Top 5 Penyanyi Wanita Popular!. Weeho! Ok la nanti kita celebrate dengan lagu baru la!. Thank you sudi undi kita tekan tekan like like banyak banyak tu. Sayang semuanya. Menang kita release lagu, tak menang pun kita release! Haha! Muah!.”ciapan Ernie di Twitter

Di sebalik ramai peminat yang rasa teruja dengan penyanyi Ku Bersuara ini, salah satu komen seorang netizen ini seolah-olah ‘menyindir’ Ernie dengan menyatakan bahawa hanya ahli keluarga yang mengundi Ernie serta ramai yang mengundi Aina Abdul.

“Mesti ahli keluarga sedara mara je yang undi. Semua orang undi Aina Abdul kot.”-komen seorang netizen

Tetap tenang, Ernie dilihat membalas komen netizen berkenaan dengan menjelaskan bahawa dia tetap rasa bersyukur jika hanya ahli keluarganya sahaja yang mengundi, malah mengakui hidup ini bukanlah satu persaingan.

“Hihihi takpaa. Kalau keluarga je undi pun Alhamdulillah. Life is not always a competition.”-balas Ernie

Masing-masing mempunyai kehebatan yang tersendiri. Jadilah peminat yang bijak dan tidak memperlekehkan orang lain..


[VIDEO] Siti Nurhaliza Bersalaman Dengan Datuk K Sebelum Berangkat Tunai Ibadah Haji, Peminat Sebak!

Penyanyi terkenal, Datuk Seri Siti Nurhaliza berkongsi khabar gembira apabila suaminya, Datuk Seri Khalid berangkat ke Tanah Suci semalam bagi mengerjakan ibadah haji tahun ini.

Menerusi hantaran di Instagram, penyanyi ini dilihat memuatnaik video yang memaparkan suaminya sedang memeluk anak-anak mereka, serta mendoakan kelancaran perjalanan haji suaminya itu.

“Ya Allah kurniakanlah Haji yang Mabrur buat suamiku, makbulkan segala doanya serta beri perlindungan dan kelancaran sepanjang perjalanannya menunaikan ibadah Haji. Aamin Ya Rabb.”-kapsyen Siti di Instagram

A post shared by Siti Nurhaliza Tarudin (@ctdk)

Di ruangan komen, rata-rata peminat dan rakan selebriti menitipkan doa buat Datuk K agar memperoleh haji yang mabrur dan dipermudahkan segala urusan sepanjang menunaikan ibadah. Malah, ramai yang sebak melihat momen Datuk K bersama Siti Nurhaliza serta anak-anak sebelum berangkat ke tanah suci.

“Senasib la kita Tok Ti. Semoga suami kita dikurniakan haji yang mabrur..Aminn.”

“Semoga dipermudahkan perjalanan haji Dato K dan mendapat haji yang mabrur..Aamin.”

“Alhamdulillah syukur dapat tunaikan haji. Semoga dipermudahkan urusan dato k.”

Kami di Murai MY turut mendoakan agar Datuk K memperoleh haji yang mabrur serta dipermudahkan segala urusan sepanjang di tanah suci.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nak Balik Kelantan Sambut Raya Haji Tapi Tiket Dah Habis? Ini Berita Baik Dari MYAirline

MYAirline telah mengumumkan peningkatan kekerapan bagi penerbangan laluan Kuala Lumpur ke Kota Bharu sempena sambutan Hari Raya Aidiladha. Tambahan ini bertujuan untuk memberikan kemudahan yang dipertingkatkan untuk penumpang mereka yang untuk balik kampung bertemu orang tersayang dalam meraikan perayaan yang penuh bermakna ini.

Dengan tambahan baharu ini kepada penerbangan mereka, MYAirline telah mendapat keuntungan fleksibiliti operasi yang lebih besar, membolehkan mereka memenuhi permintaan pengembara yang semakin meningkat dengan lebih berkesan.

A post shared by MYAirline (@flymyairline)

Peningkatan bilangan penerbangan laluan Kuala Lumpur ke Kota Bharu semasa perayaan Hari Raya Aidiladha adalah bukti komitmen mereka dalam menyediakan kemudahan dan perkhidmatan yang boleh dipercayai. Sebagai tambahan kepada empat penerbangan harian sedia ada, MYAirline akan memperkenalkan dua penerbangan tambahan kekerapan dari 27 hingga 28 Jun 2023, serta pada 2 Julai 2023.

Ketua Pegawai Eksekutif MYAirline, Rayner Teo, menyatakan,

“Kami berbesar hati untuk menyediakan penumpang kami dengan kekerapan tambahan semasa musim perayaan ini. Matlamat kami adalah untuk menawarkan pengalaman terbang yang paling menarik yang mungkin, dan cara yang lebih baik untuk dicapai ini daripada dengan memastikan perjalanan balik kampung anda selesa dan boleh dipercayai. Ia adalah aspirasi kami untuk menyediakan lebih ramai rakyat Malaysia kemudahan perjalanan udara, dan kami berusaha dengan bersungguh-sungguh setiap hari untuk memberikan perkhidmatan terbaik untuk semua penumpang kami.”

Komitmen MYAirline untuk meningkatkan kekerapan penerbangan Kuala Lumpur ke Kota Bharu mencerminkan dedikasinya untuk menyediakan perkhidmatan yang luar biasa kepada penumpangnya.

Jadual di bawah menunjukkan kekerapan tambahan dari Kuala Lumpur ke Kota Bharu yang disediakan oleh MYAirline

Untuk maklumat lanjut tentang MYAirline, sila layari laman web mereka  www.myairline.my, atau sosial kami akaun media @flymyairline di LinkedIn, Facebook, Instagram, TikTok, Twitter dan YouTube.


Didakwa Makin Melampau Gaya Pemakaian, Masya Tampil Berseluar Legging Nampak Kulit Paha Tapi Bertudung

Memakai tudung dan hijab menjadi kewajipan buat semua wanita Islam kerana rambut adalah sebahagian daripada aurat.

Namun disebebakan peralihan zaman yang dikatakan serba modern dan canggih wujud pula fesyen terkini berkaitan hijab dan keadaan itu mengundang dua situasi berbeza iaitu perkara baiknya menunjukkan ramai wanita Islam kini mengutamakan tudung atau hijab, namun di sisi berbeza hijab itu sebahagian daripada fesyen dan tidak merangkumi aspek penutupan aurat sebenar.

Begitu juga dengan pemakaian baju, wujud segelintir wanita hari ini memperagakan hijab dan pakaian yang menutup aurat pada mata kasar, sebaliknya mereka mempunyai dua sifat iaitu berpakaian dan telanjang dalam satu-satu masa.

Pada hari ini, pastinya setiap daripada kita pernah melihat keadaan wanita yang mempunyai dua sifat ini iaitu mereka berpakaian dan dalam masa sama turut dinisbahkan sebagai telanjang kerana memakai pakaian ketat menampakkan setiap inci bentuk tubuh badan.

Berbahas soal ini, baru-baru ini penyanyi wanita, Masya Masyitah menerima kecaman hebat pengikutnya selepas memuat naik beberapa gambar beserta video memaparkan pakaian tidak melambangkan wanita berhijab.

Menerusi perkongsian di Instagram miliknya, Masya mengenakan seluar legging hitam yang didakwa menampakkan warna kulit badan sehingga menuai pelbagai reaksi netizen.

Ada yang melemparkan tohmahan kononnya gaya ala-ala gadis anime itu tidak bersesuaian dengan pemakaian hijabnya.

Masya atau nama sebenarnya, Siti Nurmasyitah Mohd. Yusoff didakwa berkongsi untaian foto berpenampilan disifatkan tidak menggambarkan imej muslimah menerusi laman Instagram.

Menjengah ke ruangan komen, rata-rata warganet menegur dan meminta penyanyi ini untuk memadamkan gambar-gambar berkenaan.

Walaubagaimanapun, ada dalam kalangan netizen yang optimistik dengan tidak melulu meninggalkan komen berbaur kecaman.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pilu Lihat Adik Luth Menderita Penyakit Paling Jarang Dijumpai, Anzalna Kutip Dana Selamatkan Nyawa

Jika ketika ini ada dalam kalangan kenalan kita yang sedang diuji dengan kesakitan dan terlantar di hospital, carilah masa lapang untuk menziarahinya.

Kehadiran kita itu pastinya akan meninggalkan kesan kepada jiwanya yang sedang berduka.

Sedikit sebanyak ia dapat mengurangkan beban penderitaan yang dialami mereka malah membantu menyembuhkan sakitnya dengan keizinan Allah SWT atas iringan doa.

Sebagai contoh, baru-baru ini pelakon Anzalna Nasir meluahkan rasa simpati dan sebak dengan dugaan dan derita yang menimpa kanak-kanak berusia empat tahun, Mas Muhammad Luth Muhammad Aliff yang menderita penyakit jarang dijumpai, lantas menggerakkan usaha mengumpul dana meringankan beban ditanggung keluarga si kecil itu.

Anzalna mengakui terkesan dengan penderitaan dilalui Luth yang menghidup ‘high grade glioma’ peringkat empat, iaitu antara penyakit paling jarang dijumpai dalam dunia.

“Hati siapa yang tidak luluh apabila melihat kanak-kanak ceria tiba-tiba jatuh sakit. Paling menghibakan apabila penyakit berkenaan jarang dijumpai dan amat sukar untuk diberi rawatan.

“Saya sudah mengenali Luth sejak kecil lagi. Dia lebih kurang usia anak saya. Pastinya apa yang berlaku membuatkan saya terpanggil untuk mencari dana membantu Luth mendapatkan rawatan sewajarnya untuk kembali pulih,” katanya.

Tambah Anzalna, ‘high grade glioma’ yang juga sejenis tumor yang hinggap di kepala Luth begitu agresif dan perlu dirawat segera.

Sejak didiagnos pada 31 Januari lalu, Luth sudah menjalani pembedahan bagi membuang bahagian terbabit.

“Luth sudah menjalani pembedahan dan rawatan susulan termasuk radioterapi dan kemoterapi. Namun, ujian MRI baru-baru ini menunjukkan keputusan kurang memberangsangkan.

“Paling menyedihkan apabila doktor memaklumkan kes yang berlaku kepada Luth amat jarang berlaku dalam dunia terhadap kanak-kanak.

“Hanya 10 peratus sahaja mampu bertahan dan peluang untuk hidup hanya satu tahun sekiranya tidak mendapat rawatan,” katanya.


“Kenapa Pula Saya Nak Beri Kepada Orang…”-Enggan Derma Baju Bilal, Neelofa Mahu Beri Kepada Bayi Kedua

Pakaian terpakai yang masih cantik dan boleh digunakan jika diuruskan dengan baik mampu memberi manfaat dengan diagihkan kepada golongan yang memerlukan, sekali gus mengelak pembaziran.

Jika pakaian dibuang secara tidak terkawal juga mampu mengundang kepada pencemaran alam sekitar.

Justeru dengan memberi kepada mereka yang memerlukan bukan sahaja mendapat pahala bahkan mampu menolong meringankan beban mereka yang mungkin terpaksa berlapitkan kain kotor hanya kerana tidak mampu untuk membeli pakaian baru.

Berbahas soal ini, demikian respons balas selebriti terkenal Neelofa ekoran ramai yang memintanya menderma pakaian bayi anak sulungnya, Bilal sekiranya tidak digunakan lagi.

Bukan enggan ‘menderma’ tetapi pemilik nama penuh Noor Neelofa Mohd Noor, 33, menegaskan barang-barang tersebut termasuk pakaian akan digunakan semula oleh bayi keduanya yang bakal dilahirkan tidak lama lagi.

“Saya buka semula bungkusan barangan yang Bilal guna ketika bayi.

“Ramai pula yang mesej saya meminta. Kenapa pula saya nak beri orang sedangkan mahu guna untuk anak kedua.

“Mungkin ada yang tidak tahu saya mengandung ketika ini dan sangka hanya perut buncit sahaja,” katanya menerusi InstaStory.

Neelofa juga mendedahkan dirinya menerima banyak permintaan sebegitu menerusi ruangan mesej dalam media sosial daripada sesetengah wanita yang bakal melahirkan anak tidak lama lagi.

“Jangan ada pula yang mesej saya dalam media sosial, ‘saya hamil, akan melahirkan anak dua bulan lagi dan boleh beri kepada saya?’

“Ini untuk anak saya puan,” tegas pengacara program Next To Neelofa itu sekaligus membidas semua permintaan sebegitu.

Dia yang popular menerusi drama Suri Hati Mr. Pilot itu kini sarat hamil anak kedua dan difahamkan kandungannya sudah berusia lapan bulan.

Sama seperti kandungan pertama, dia dan suaminya, Haris Ismail masih kekal dengan pendirian tidak berkongsi jantina bayi mereka kepada umum.

Terdahulu, Neelofa pada Mac lalu mengesahkan hamil anak kedua selepas foto baby bumpnya tular dalam media sosial.

Haris dan Neelofa mendirikan rumah tangga pada 27 Mac 2021 dan dikurniakan putera sulung bernama Muhammad Bilal pada 29 Januari tahun lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Aliff Syukri Luah Rasa Sebak Terpaksa Tinggal Keluarga Untuk Tunai Haji-“Semoga Allah Jaga..”

Usahawan sensasi, Datuk Seri Aliff Syukri membuat perkongsian di media sosialnya bahawa beliau bakal menunaikan ibadah haji bersama anak sulungnya, iaitu Ammar Ahyan.

Menurut Aliff menerusi hantaran di Instagram, ini adalah kali pertama dia akan menjejakkan kaki ke tanah suci Mekah dengan kerelaan sendiri selepas hampir 15 tahun.

“Akhirnya Allah memanggilku ke tanah suci. Semoga aku berubah menjadi hambamu yang lebih baik. Ya Allah kau permudahkanlah perjalanan hambamu ini untuk menunaikan haji kali ini.

Alhamdulillah setelah hampir 15 tahun barulah hati saya terbuka untuk mulakan haji dengan kerelaan sendiri tanpa paksaan.”-tulis Aliff

A post shared by Aliff syukri kamarzaman (@aliffsyukriterlajaklaris)

Dalam pada itu, Aliff turut berkongsi rasa sebak apabila terpaksa meninggalkan anak-anaknya, lebih-lebih lagi Raudah dan Qadejah untuk menunaikan ibadah haji.

“Cinta hati pertama anak perempuan. Raudah dan Qadejah. Sebulan abah tinggalkan anak-anak abah.Abah sayang anak abah semua. Sungguh sedih nak meninggalkan keluarga kecil bila saya menunaikan haji.

Banyak-banyak anak, Raudah ni paling manja dengan saya. Setiap malam tidur dengan saya. Tak tahu saya nak cakap macam mana rindunya saya dengan anak-anak dara kecil saya. Semoga Allah jaga dia baik-baik.”-kongsi Aliff lagi

Sama-sama kita doakan agar Aliff Syukri dan anak lelakinya, Ammar Ahyan memperoleh haji yang mabrur serta dipermudahkan segala urusan..


Zarina Zainuddin Komen Isu Kes Buli Arwah Zulfarhan-“Macam Mana Perasaan Mak Ayahnya..”

Umum mengetahui Allahyarham Zulfarhan meninggal dunia di Hospital Serdang pada Jun 2017 akibat didera sekumpulan pelajar sebuah institusi pengajian tinggi awam.

Pihak Mahkamah Tinggi juga telah menjatuhkan hukuman penjara 18 tahun terhadap enam penuntut Universiti Pertahan Nasional Malaysia (UPNM) selepas didapati bersalah menyebabkan kematian Allahyarham Pegawai Kadet Laut UPNM Zulfarhan Osman Zulkarnain.

Kes berkenaan turut mendapat respon oleh pelakon dan usahawan, Zarina Zainuddin menerusi hantaran di Instagram, meluahkan rasa sebak apabila menonton dokumentari mengenai kes arwah yang diseksa oleh rakan-rakan sehingga meninggal dunia.

“Sedih saya ikut kes Arwah Muhammad Zulfarhan ni. Diseksa kawan-kawan sendiri hingga mati kesiannya. Macam mana perasaan mak ayahnya..Semoga arwah Zulfarhan ditempatkan di Syurga.”-tulis Zarina

Tambahnya lagi, Zarina dilihat menitipkan pesanan buat rakan-rakan arwah yang telah dijatuhkan hukuman penjara itu bakal mendapat balasan Allah.

“Kepada pembuli, ingatlah segala yang kamu lakukan akan Allah balas kalau mungkin tidak pada kamu, mungkin pada insan yang paling kamu sayang. Bagi saya sekadar penjara, tak cukup elok dorang pun diletak jugak seterika di badan masing-masing biar dia rasa juga panasnya seterika tu..”-tulis Zarina lagi

A post shared by Zarina Zainuddin (@zarinazainuddin_)

Dipetik dari laporan Harian Metro, pihak Mahkamah Tinggi telah menjatuhkan hukuman 18 tahun terhadap enam penuntut Universiti Pertahanan Nasional Malaysia (UPNM) selepas didapati bersalah menyebabkan kematian Pegawai Kadet Laut UPNM Zulfarhan Osman Zulkarnain.

Pihak hakim membuat keputusan itu ke atas enam penuntut universiti berkenaan selepas mendapati pihak pendakwaan berjaya membuktikan semua tertuduh melakukan kesalahan mendatangkan kecederaan kepada Zulfarhan Osman tanpa niat membunuh.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.